Για τη μικρή μου Λένια\nαπό Stella M. Τετ Δεκ 05, 2018 3:55 pm\nΛένια το όνομα της, 3μηνών καλά καλά δεν είχε φτάσει.\nΠρόλαβε να αρρωστήσει, να συνέλθει, να παίξει. Να γνωριστούμε λίγο.\nΆνηκε στα αγριμάκια. Δεν τα ξέρετε τα αγριμάκια μου...\nΑγριμάκια που βρήκαν πρόσωπο κι αλλάζουν σιγά σιγά γλυκαίνουν.\nΜια γατοομάδα που συναντώ κάθε πρωί στη δουλεία.\nΕκεί συναντούσα και τη Λένια, ένα από τα μωρά της ομάδας.\nΗ Λένια προσπαθούσε πολύ να ξεπεράσει τις απόστάσεις που τα γατίσια εντστικτά της και το άγριο περιβάλλον που γεννήθηκε της επέβαλαν να κρατά.\nΜε πλησίαζε, της έκανα ματάκια..σιγά σιγά ένα βήμα τη φορά.\nΠροχθές έκατσε σε μια καρέκλα απέναντί μου κι έκανε χαριτωμενιές, κυνηγούσε την ουρίτσα της και μου έδειχνε την τρυφερή κοιλίτσα της.\nΔεν ήταν έτοιμη για χάδια, μα μου έλεγε με τον τρόπο της πως σύντομα θα γίνουμε φίλες..."Ξέρεις κάτι..εσένα λίιιιγο σε εμπιστέυομαι.."\nΧθες έλειψα από τη δουλειά.\nΣήμερα τη βρήκα..ξαπλωμένη στη διπλανή μάντρα. Πάγωσα. Η μάντρα κλειστή. Τη φώναξα. Ίσως να ήταν ακόμη εδώ..\nΗ Λένια δεν κουνήθηκε.\nΠερίμενα να ανοίξουν οι δίπλα να πάω κοντά της, έστω για τελευταία φορά και πριν προλάβω...την πέταξαν.\nΤην πέταξαν στον κάδο.\nΣύρθηκα με βαριά καρδιά και μια ελπίδα ανώφελη..άνοιξα..ήταν εκεί.\nΤο κοριτσάκι που μου έδειχνε την κοιλίτσα της 2 μέρες πριν. Εκεί. Δεν έπρεπε.\nΟ κάδος σχεδόν άδειος, λίγα σκουπίδια στον πάτο κι εκεί ανάμεσα τους η Λένια μου.\nΠαιδεύτηκα ώρα να τη βγάλω.\nΚόσμος περνούσε. Κανείς δεν αναλογίστηκε. Έτρεμαν τα πόδια μου.\nΤην έφτασα και μου έπεσε ξανά.. Ψέλισα ασυναίσθητα συγνώμη, μα της είπα πως δε θα την αφήσω εκεί.\nΤην πήρα μαζί. Τη σκέπασα και την έκανα μια τελευταία σφιχτή αγκαλιά.\nΚόσμος μπήκε. Κόσμος βγήκε. Καθένας στο σκοπό του.\nΈγω έφτιαξα στη Λένια μου τη γήινη φωλίτσα της, στη ρίζα του δέντρου..να συνεχίσει να δίνει ζωή. Όσο πιο άνετη μπορούσα και πίσω έμεινε ένα "Λ" από χαλίκια κι ένα γιατί;\nΓιατί ρε άνθρωπε; Γιατί φιλόζωε;\nΔεν μπορώ να αναρωτηθώ γιατί να συμβεί ότι συνέβη. Η ζωή έχει και σκληρό πρόσωπο για όλα τα πλάσματα.\nΤερμάτισα όμως όταν χρειάστηκε να τη μαζέψω από τα σκουπίδια...τερμάτισα.\nΈχεις χωράφια γύρω και το "Ναι μωρέ κρίμα.." είναι αυτό για σένα;\nΌσο προσπαθούσα να τη βγάλω οι γάτες δε νιαούρισαν ως συνήθως για τη λιχουδιά τους, τα σκυλιά δε γαύγισαν για το χάδι τους.\nΤα τετράποδα έπραξαν τα δέοντα, αλλά το δίποδο επέλεξε τον κάδο για τη Λένια.\nΣτη γήινη φωλίτσα τη χάιδεψα τελευταία φορά. Νόμιζα πως γουργούρισε..ξανά ανόητες ελπίδες, αλλά όντως το ένιωσα. Την ξεσκέπασα βιαστικά. Την ακούμπησα ξανά. Ήταν απλά τα χέρια μου που έτρεμαν.\nΗ σκυλίτσα η Λάουρα ακούμπησε στον ώμο μου. Μύρισε την άτυχη μικρή μας.\nΉρθε κι ακούμπησε το μουτράκι της στα πόδια μου, γιατί κατάλαβε όσα δεν κατάλαβαν τόσοι άνθρωποι γύρω.\nΣοβαρή ενήλιξ, συνέχισα τη δουλειά μου ως έπρεπε..\nΑκόμη τρέμω..επιστρέφοντας έπρεπε τουλάχιστον να το μοιραστώ.\nΚύλησαν δάκρυα για τη Λένια..γι'αυτό η λύπη μου έχει μια φύση διττή, έχει μια ανακούφιση..είχε όνομα η μικρούλα και κάποιον να λυπηθεί που έφυγε. Κάποιον να την ψάξει. Μια αλλόκοτη παρηγοριά. Άξιζε κάποιος να συγκινηθεί για τη Λένια. Αναλαμβάνω λοιπόν αυτή την "ευθύνη" κι ας είναι ενίοτε οριακά μαρτυρική η έγνοια αυτών των πλασμάτων εκεί έξω.\nΠριν τον κάδο...\nΗ Λένια έφυγε από ανθρώπινο σφάλμα. Οι φιλόζωοι εκείνοι που ταϊζουν ανεξέλεγκτα μεικτούς πληθυσμούς από σκυλιά και γατιά.\nΑπλά πετάνε αποφάγια κρυφά τα βράδια μέσα σε μάντρες. Κάνουν το χρέος τους, κοιμίζουν συνειδήσεις και γεμίζουν κενά, θαρρείς κι αυτό είναι φροντίδα..\nΔε μπορείς να προβλέψεις τα πάντα. Δε μπορείς να τα προστατέψεις όλα. Όμως όντας κι εγώ στη βραδινή "σίτιση αδεσπότων" ξέρω ότι έχω αφήσει κάποια βράδια ζώα χωρίς φαγητό, άμα τύχει να συναντηθεί αγέλη σκυλιών με γατοομάδα την ώρα του φαγητού.\nΆλλες φορές απλά τα ξεχώρισα και περίμενα να τελειώσει το φαγητό, ώστε να απομακρυνθούν όλα με ασφάλεια. Δεν είναι τόσο δύσκολο.\nΤαϊζω, είμαι υπεύθυνη γι΄αυτά, τα ζώα δε φταίνε. Κανένα γατί νεκρό, κανένα σκυλί με τραυματισμένο μάτι υπό την εποπτεία μου, δε το επιτρέπω. Είναι άλλωστε 5 λεπτά επιπλέον για να λήξει αναίμακτα το πανηγύρι..5 λεπτά φυσικής παρουσίας για να φάνε όλα ήρεμα.\nΚυρίες, κύριοι φιλόζωοι που πετάτε τ'αποφάγια σας στο όνομα της φιλοζωίας από τα αυτοκίνητά σας..γιατί έχει και κρύο τα βράδια ξέρω..με 5 λέπτα από το χρόνο σας η Λένια θα ήταν ακόμη εδώ, θα λιαζόταν και θα έδειχνε τη γατίσια ευγνωμοσύνη της με μια κοιλίτσα να βλέπει τον ουρανό. Τώρα είναι πια στον ουρανό..έφυγε. Τρόμαξε. Και πόνεσε. Εξαιτίας σας. Οργή. Νιώθω οργή.\nΔεν είναι πια εδώ..και φταίει ανθρώπινη απροσεξία, εις όνομα καλών προθέσεων..Και τελικά..τελικά ο κάδος..πριν το χαλικένιο λάμδα.\nΛένια μου λυπάμαι, σου ζητώ ειλικρινά συγνώμη!\nΘα μου λείψει που δε θα μου ζητάς λιχουδιές κρυφά από τους υπόλοιπους, εκεί στο δέντρο μας, εκεί στο δέντρο σου. Θα κρατήσω το "Λ". Θα προσπαθήσω. Αντίο\nΑπό τη γειτονιά της Λένιας ήρθαν τα κορίτσια μου. Η αδερφή της Λένιας είναι τρομακτικά όμοια με τη Γκρίνια..ολόιδια μοτίβα..\nΗ μαμά τους έφυγε ακριβώς όπως η Λένια, απλά δεν είχε μείνει κορμάκι να μαζέψουμε.\nΗ Γκρίνια μόλις μου έκανε ένα βαρελάκι στον ήλιο. Σαν αυτό της Λένιας..\nΤι σημασία έχουν αυτά βεβαίως..όπως είπα σκόρπιες σκέψεις. Πονάμε για όσα γνωρίζουμε καλύτερα, μα καμιά ζωούλα δεν αξίζει λιγότερο. Κάποιες φορές η καρδιά μου πιάνεται και για όλα εκείνα που δεν τα γνώρισε κανείς. Που το τελευταίο σπίτι τους έγινε όντως ένας κάδος..\nΔε μένουν άλλα λόγια, παρά μόνο θλίψη και σκόρπιες σκέψεις.\nΜακάρια αγκαλιά με τη μανούλα και τα αδέρφια.\nΤο δέντρο μας..εκεί που της έδινα κρυφά λιχουδιές, εκεί που τώρα βρίσκεται το χαλικένιο γράμμα..\nΠολύ με πείραξε, πάρα πολύ αυτή τη φορά..Έχω πια πονοκέφαλο προσπαθώντας να αποφορτιστώ και δεν με πειράζει. Το βρίσκω δίκαιο για τη Λένια..\nΓια τη Λένια μου\nΑπ: Για τη μικρή μου Λένια\nαπό Lina Τετ Δεκ 05, 2018 6:01 pm\nΑχ βρε Στέλλα μου, έμεινα να διαβάζω ξανά και ξανά τις περιγραφές σου, έχανα τις λέξεις γιατί γέμιζαν δάκρυα τα μάτια μου κι ένας κόμπος στο λαιμό ένιωθα να με πνίγει.Ήσουν τόσο κοντά στο να κερδίσεις την εμπιστοσύνη της,να την φροντίζεις να νοιάζεσαι για εκείνη.Λυπάμαι γι αυτό το πλασματάκι που έφυγε τόσο άδικα και τρέμω κάθε ώρα για όλα τ'αγαπημένα μας που είναι έξω.\nΚαλό της ταξίδι,ναι είχε κάποιον να νοιαστεί, κάποιον να λυπηθεί, κουράγιο!\nαπό belezza Τετ Δεκ 05, 2018 8:20 pm\nΣτελλα μου με δυο φρασεις- αποσταγμα των πικρων παρατηρησεων μου για την ανθρωπινη φυση.Ο ανθρωπος ειναι λιγος, πολυ λιγος μα τοσο λιγος μπροστα στο μεγαλειο της ψυχης των ζωων .Δεν με πειραζει πια ,οταν καθε μερα συναντω τις αδειες ψυχες, γιατι σκεφτομαι δε φτανουν σε τετοια δυσθεωρητα υψη να ξεπερασουν την κενοτητα της ψυχης τους.\nΣτη Λενια σου θα αφιερωσω κατι που μου αρεσει πολυ πραγματικα .Αποσπασμα απο ποιημα του Τομας Ελιοτ: Αυτοι περασαν με ολοισια ματια στου θανατου το αλλο βασιλειο ,μας θυμουνται -αν καθολου μας θυμουνται -σαν κουφιους ανθρωπους ,σα βαλσαμωμενους\nΚαλο ταξιδι στο κοριτσακι σου .Προλαβε εστω για λιγο να παρει αυτο που αλλα δεν εχουν προλαβει\nαπό psipsa Τετ Δεκ 05, 2018 9:26 pm\nδυσκολο βραδυ.. μονο δακρυα, τιποτ αλλο.\nαπό LAROGATA Τετ Δεκ 05, 2018 9:40 pm\nΑχ βρε Στελλα μου ποσο πολυ.σε νοιωθω,ποσο με ποναει η αδεια φωλια του Γκρεκο στο σπιτι των γονιων μου,η αδεια γατοφορο κατω στη πυλωτη απι τον Ακριρακο,ποσο πολυ πονανε ολες οι απωλειες καλο ταξιδι κοριτσακι εγινες και εσυ ενα μικρο αγγελουδακι εκει ψηλα στον.γατο παραδεισο\nαπό Stella M. Τετ Δεκ 05, 2018 10:51 pm\nΑχ βρε κορίτσια μου ευχαριστώ πραγματικά για τα λόγια σας..\nΕίναι πράγματι παρηγοριά να ξέρεις ότι κάποιος σε νιώθει.\nΠερίμενα πως και πως να επιστρέψω για να γράψω.\nΔεν ξέρω γιατί τόσο πολύ με πείραξε αυτή τη φορά. Πάντα πονάει, πάντα λέμε έτσι έχουν τα πράγματα, υπάρχουν χειρότερα και πάμε παρακάτω.\nΊσως το ότι όλα αυτά έγιναν μέρα, με κόσμο να κοιτάει τη δουλειά του. Ίσως η εικόνα.\nΗ Λένια μου στον κάδο έμοιαζε με λούτρινο που δε το θέλουν πια, όμως όταν την έβγαλα ήταν τόσο αληθινή ακόμη κι απούσα.\nΜπορεί ο ύστατος ενθουσιασμός που με έκανε να την ξεσκεπάσω μια τελευταία φορά, γιατί στ'αλήθεια ένιωσα γουργουρητό..που όμως ήταν τρέμουλο δικό μου..\nΤο γεγονός ότι δε βρέθηκε ένας άνθρωπος να κρατήσει το ρημαδοκάδο να μην κουνιέται έστω, κάποιος πιο ψηλός, κάτι, να τη φτάσω πιο εύκολα.\nΊσως εν τέλει να ήταν απλά αυτός ο απαίσιος κάδος που κάποιος θεώρησε ότι της πάει, σε συνδυασμό με το γεγονός πως όντας στη δουλειά καταπίεσα τη στενοχώρια και προσπαθούσα να με πείσω "Έλα Στέλλα, συμβαίνουν αυτά..μη κάνεις έτσι" Να με πείσω να μη το φέρω βαρέως, γιατί έτσι είναι το "φυσιολογικό"..να κοιτάς τη δουλειά σου κι όλα στο πρόγραμμα..να με πείσω για κάτι που ποτέ δε συμμερίστηκα.\nΤο γεγονός ότι μουρμούριζα κυριολεκτικά λόγια ανθρωπέζικα σε ένα νεκρό γατάκι..της ζήτησα όντως συγνώμη όταν μου έπεσε. Ανατριχιάζω που το αναλογίζομαι. Ενδεικτικό της ταραχής μου..κι αναμενόμενο μπορεί. Μ'αυτά και μ'εκείνα το σημερινό με πήρε από κάτω.\nΠρώτη φορά έγραψα με μεγάλα βαριά δάκρυα.\nΚάθε φορά στενόχωρη, αυτή η φορά, οι εικόνες..\nΜόλις επέστρεψα από μάθημα με μια μικρή φιλόδοξη εκκολαπτόμενη κτηνίατρο, μόνο τώρα πέρασε ο πονοκέφαλος. Τη Λένια την έχω στο μυαλό μου, την ελπίδα μου, ίσως αφελώς, ακόμη στους ανθρώπους, στα παιδιά..\nΠέπη μου δεν σε πειράζουν αλήθεια οι άδειες ψυχές;\nΕγώ κάθε φορά σοκάρομαι, που και που συγκλονίζομαι.\nΔε μπορεί λέω, δε μπορεί.\nΤο απόσπασμα είναι υπέροχο. Με έκανε να βουρκώσω ξανά.\nΤι να πω..δε μένουν πολλά. Η θλίψη χωνεύεται, έχει λόγους που υπάρχει όπως έχω ξαναπεί. Οι ρίζες της είναι τρυφερές κι έτσι μπορώ να την αγκαλιάσω και να τη δεχτώ. Έχει λόγο όμορφο στ'αλήθεια να υπάρχει. Από αγάπη ξεκινά κι αυτό έχει την ομορφιά του.\nΌμως ο θυμός;\nΔεν ξεπερνώ ότι το ατύχημα της Λένιας οφείλεται σε ανθρώπινη ανευθυνότητα, πάντα στο όνομα της φιλοζωίας..όσο για την ανάλγητη επίλογη του κάδου..την εικόνα θα την κουβαλώ πιστεύω πάντα.\nΒρήκα άλλη μια φωτογραφία της. Σαν το παπάκι μαζί με την αδερφή της, το κλωνίδιο της Γκρίνιας λιάζονται στα φύλλα.Εκεί δίπλα..δίπλα στο δέντρο που τώρα αντί για λιχουδίτσες τώρα βρίσκεται το χαλικένιο γράμμα...Στα δεξιά η Λένια μου.\nΜακρινή..κυριολεκτικά, μεταφορικά πια, μα για μένα ολοζώντανη με ανοιχτόχρωμα σπιρτόζικα ματάκια κι ένα άσπρο φουντάκι στην άκρη της ουρίτσας που σήμερα χάιδεψα για μια τελευταία φορά.\nΑντίο κοριτσάκι μου!\nαπό ZIZIKOS Πεμ Δεκ 06, 2018 2:37 pm\nαχ βρε Στέλλα μου .. πόσο λυπάμαι που δε βρίσκω λογια να σε παρηγορήσω\nΚάθε φορά που διαβάζω τέτοια πόστ πιάνεται η καρδιά μου, λιγοστεύουν τα λόγια\nΓια τα αθώα πλάσματα και για το που μπορεί να φτάσουν οι "υπέρτατοι του είδους" ΤΑ ΑΝΘΡΩΠΟΕΙΔΗ"\nΛυπάμαι τόσο και γι αυτό το πλασματάκι, ένα απ τα τόσα που έφυγε τόσο άδικα.\nΠονάμε για όσα γνωρίζουμε καλύτερα, μα καμιά ζωούλα δεν αξίζει λιγότερο. Κάποιες φορές η καρδιά μου πιάνεται και για όλα εκείνα που δεν τα γνώρισε κανείς. Που το τελευταίο σπίτι τους έγινε όντως ένας κάδος..\nΜένω σ' αυτό γιατί ακριβώς το ίδιο νοιώθω κάθε φορά. Και κάθε φορά εύχομαι να μην υπάρξει άλλη\nΔεν Εφυγε χωρίς κάποιος να νοιαστεί, δεν έφυγε ανώνυμη, δεν έγινε το τελευταίο σπίτι της ο κάδος\nΑντίο μικρούλα μου\nαπό psipsa Παρ Δεκ 07, 2018 9:09 am\nδε με σοκαρουν πια οι αδειες ψυχες. Εχω καταληξει στο συμπερασμα οτι χωριζομαστε σε δυο κατηγοριες, αυτοι που ονομαζει ο κοσμος ανθρωποι. Σε αυτους τους λιγους που εχουν ψυχη, κατ εικονα και καθ ομοιωση που λενε, και σ αυτους που δεν εχουν τιποτα παρα ενα ομοιωμα σαρκιου ανθρωπινου. Τους ονομαζω διποδα οντα και αρνουμαι να πω τη λεξη ανθρωποι. Δεν πιστευω οτι εχουν ψυχη δεν πιστευω οτι εχουν κατι απ το Θεο μεσα τους κι ας με συγχωρησει, αν αμαρτανω, ο Υψιστος, αλλα αρνουμαι να δεχτω οτι υπαρχει ψυχη μεσα σε ενα διποδο αρπακτικο κτηνος που βιαζει και σκοτωνει παιδακια που κακοποιει γεροντες ανημπορους και πετα στα σκουπιδια αφου τα κακοποιησει σκυλια γατια η οτιδηποτε μπορει να ασκησει εξουσια επανω του. Αρνουμαι. Γι αυτους θα επρεπε να υπαρχει θανατικη ποινη να ξεβρωμισει ο πλανητης.\nαπό belezza Παρ Δεκ 07, 2018 8:15 pm\npsipsa έγραψε: δε με σοκαρουν πια οι αδειες ψυχες. Εχω καταληξει στο συμπερασμα οτι χωριζομαστε σε δυο κατηγοριες, αυτοι που ονομαζει ο κοσμος ανθρωποι. Σε αυτους τους λιγους που εχουν ψυχη, κατ εικονα και καθ ομοιωση που λενε, και σ αυτους που δεν εχουν τιποτα παρα ενα ομοιωμα σαρκιου ανθρωπινου. Τους ονομαζω διποδα οντα και αρνουμαι να πω τη λεξη ανθρωποι. Δεν πιστευω οτι εχουν ψυχη δεν πιστευω οτι εχουν κατι απ το Θεο μεσα τους κι ας με συγχωρησει, αν αμαρτανω, ο Υψιστος, αλλα αρνουμαι να δεχτω οτι υπαρχει ψυχη μεσα σε ενα διποδο αρπακτικο κτηνος που βιαζει και σκοτωνει παιδακια που κακοποιει γεροντες ανημπορους και πετα στα σκουπιδια αφου τα κακοποιησει σκυλια γατια η οτιδηποτε μπορει να ασκησει εξουσια επανω του. Αρνουμαι. Γι αυτους θα επρεπε να υπαρχει θανατικη ποινη να ξεβρωμισει ο πλανητης.\nαπό dagger Σαβ Δεκ 08, 2018 9:55 am\nΠροσπαθώ ώρα να διαβάσω αλλά δεν τα καταφέρνω.\nθα επανελθω , οταν μπορεσω να διαβασω χωρις να με τυφλωνουν τα δάκρυα\nαπό Leeloo Πεμ Δεκ 13, 2018 4:57 pm\nΚαλο ταξιδι Λενια\nαπό Αντιγόνη Πεμ Δεκ 13, 2018 9:13 pm\nΑγαπημένη Στελλα, αναρωτιεμαι που μπορω να βρω ανθρωπους σαν εσενα και γιατί ποτέ δεν τους εχω συναντήσει! Σιγουρα η ζωη μου αλλά και η ζωή ολων μας θα ηταν πολυ καλυτερη και με λιγοτερο πονο και για τα αθωα ζωακια αλλα και για μας που σπαράζουμε καθε φορα για τα τόσα αδέσποτα και τις τραγικες ιστορίες που βιώνουν! Θαυμαζω το απεραντο μεγαλείο της ψυχής σου με τα ευγενή αισθήματά σου. Ταυτίζομαι με τα συναισθηματα σου γιατί νοιώθω ετσι αλλά και γιατί, δυστυχώς έχω ζησει παρόμοια ιστορία και εντέλλει την ανεπαρκεια μου να μπορώ να τα προστατέψω μιας και δεν γινεται να ειμαστε παντοτε εκεί! Η Λένια κατάφερε να μας ευαισθητοποιήσει και ο λογος σου να ειναι γροθιά στο στομάχι για όποιον αισθανεται άνθρωπος! Δεν μπορω να σταματησω τα δακρυα μου για τη Λενια,...για σενα..,.αλλα και για μένα αναβιώνοντας παρομοια περιστατικα...δυστυχως δεν ειναι ενα ή δύο...αλλα πολλα!! Δεν ειμαι κι εγω τωρα σε θεση να πω πολλα και δεν θελω και να κουραζω... Ομως θελω να σου πω ευχαριστω που υπαρχεις και προσπαθεις να δωσεις ζωη σε όποιον το εχει αναγκη... Ετσι θα αλλαξει ο κοσμος.... Οταν δινει ο καθενας απ τη μερια του οτι εχει και μπορει και δεν αδιαφορει!!! Σ ευχαριστω...\nαπό alitakos Παρ Δεκ 14, 2018 8:12 am\n7 30 πρωι ,... ανοιγω τον υπολογιστη,...εχω μαιιλ,... γατοσπιτο,,.. ¨Για τη μικρή μου Λένια¨¨ ,διαβαζω,.....δάκρυα,διαβαζω,,,,δάκρυα,διαβαζω,.....δάκρυα\nσκεφτομαι να σου πω ¨ποσο ομορφα γραφεις¨\nερχεται η εικονα της τετραποδης ψυχουλας που περιγραφεις ...πονος\nη Λένια εγινε αγγελουδακι\nσκεψεις ταραγμενες... δακρυα.....πονος\nΑριθμός γατουνίων : 2 και τα αδεσποτακια\nαπό Ελένη2 Παρ Δεκ 14, 2018 3:35 pm\nΈλιωσα... δεν έχω λόγια... κρίμα το μωρούλι, συμπάσχω μαζί σου.\nαπό Stella M. Κυρ Δεκ 16, 2018 11:41 pm\nΘέλω να σας ευχαριστήσω όλους τόσο μα τόσο πολύ!\nΜαρία, Χαρά, Leeloo, Αντιγόνη, alitako, Ελένη..όλους είναι μεγάλη παρηγοριά και σας ευχαριστώ έστω για τη σκέψη και το χρόνο που αφιερώσατε να διαβάσετε για τη Λένια μου.\nΠέρασαν οι μέρες. Μου κακοφαίνεται ακόμη.\nΣαφώς δε βοηθούν τα αναθήματα, ούτε το γεγονός πως κοντοστέκομαι μελαγχολικά στο δέντρο μας καθημερινά.\nΔίνουν την αίσθηση ενός φινάλε που αρμόζει, σύμφωνα πάντα με την ανθρώπινη θεώρηση, μα καμιά παρηγοριά.\nΑκόμη απορώ με τον ίδιο μου τον εαυτό κι αναρωτιέμαι, γιατί να μου κόστισε τόσο..\nΈμαθα κι άλλα δυστυχώς, έμαθα πως ταλαιπωρήθηκε..\nΚαι γνωρίζω πια με βεβαιότητα πως η απώλειά της οφείλεται σε ανθρώπινη απροσεξία. Δεν αντέχω καν να επεκταθώ.\nΚάθε πρωί ψάχνω όλα τα υπόλοιπα με αγωνία, πάντα με ελπίδα.\nΑντιγόνη, η απάντησή σου με έκανε να κοκκινήσω πραγματικά. Τα λόγια σου με τιμούν, μα να ξέρεις πως δεν είμαι εγώ η περίπτωση.\nΑκόμη θέλω να πιστεύω πως υπάρχουν άνθρωποι, βασικά είμαι βέβαιη πως είναι κι άλλοι εκεί έξω..δες πόσοι ένιωσαν κάτι για τη Λένια κι ας τη γνώρισαν μόνο μέσα από ένα γοερό αποχαιρετηστήριο κείμενο ενός άγνωστου ανθρώπου.\nΕγώ τώρα διάβασα ξανά το αρχικό μου κείμενο. Δεν μπορούσα να το κάνω νωρίτερα.\nΧαίρομαι που πετυχαίνει ένα σκοπό, χαίρομαι που συγκινεί, που επιδεικνύει την ανάγκη να τα προσέξουμε, να τα προστατεύσουμε όσο γίνεται.\nΑναρωτιέσαι για το που βρίσκονται αυτοί οι άνθρωποι..\nΠαραθέτω τη δική μου ερμηνεία.\nΈγραψα αρχικά για τους "σοβαρούς ενήλικες".\nΟ σοβαρός ενήλικας λοιπόν ξέρει τι συμβαίνει γύρω, αναγνωρίζει τον πόνο, τις ανθρώπινες απώλειες και δράματα, τα παιδιά σε ανάγκη..\nΈτσι η κοινωνικά αποδεκτή νόρμα επιβάλλει πως δεν μπορεί να κλάψει κάποιος ένα γατί που ελάχιστα γνώριζε, θαρρείς και το ένα αναιρεί το ένα, πως αν στενοχωρηθείς "δημόσια" για ένα μικρό τετράποδο, είσαι εκτός τόπου και χρόνου, ακυρώνεις τον πόνο των συνανθρώπων σου, όταν κλαις ένα μικρό ζωάκι αδέπσποτο.\nΝομίζω ότι έτσι το βλέπουν οι περισσότεροι, και τον εαυτό μου ακόμη συμπεριλαμβάνω στην κατηγορία..\nΔεν ξέρω αν θα μπορούσα να εκφράσω όσα νιώθω πρόσωπο με πρόσωπο, ακόμη και σε κάποιον που συμμερίζεται ακριβώς την ίδια θλίψη.\nΌμως εδώ είναι αλλιώς..Είναι ένα μεγάλο αφιέρωμα σε αυτά τα πλάσματα τα υπέροχα. Είναι ο χώρος που επιτρέπεται να εκφράσει κανείς όλα εκείνα τα όμορφα που νιώθει για αυτά.\nΑκόμη μου κακοφαίνεται λοιπόν η απώλεια της Λένιας μου, μα με συγκινεί απόλυτα η απήχηση που είχε η ιστορία της και το γεγονός ότι υπάρχουν άνθρωποι που συμπάσχουν, ακόμη κι αν οι κοινωικές συμβάσεις δε μας επιτρέπουν να το εκφράσουμε με αμεσότητα, ούτε καν μεταξύ μας.\nΌταν λοιπόν συλλογίζομαι την απώλεια συνολικά, εκείνα τα βράδια με τις έντονες πνευματικές περιηγήσεις, πάντα αναλογίζομαι την ανατολική φιλοσοφία. Όμορφα "παραμύθια", δεν πείθουν, μα σε βάζουν για ύπνο. Όλες εκείνες οι ιστορίες για το ταξίδι των ψυχών..\nΣαν εικόνα, ένα από αυτά τα βράδια, σχηματίστηκε η φράση 'Άραγε οι ψυχές γνωρίζονται;"\nτο διαδίκτυο έκανε το θαύμα του κι αναζητώντας τη φράση που μου ήρθε στο μυαλό, μήπως βρω κάποιο σχετικό κείμενο, φιλοσοφικό ή λογοτεχνικό, βρήκα αυτό..\nΘεωρώ ότι δεν θα μπορούσε να συνοψίζει και να αιτιολογεί, τρόπον τινά, καλύτερα τα συναισθήματα που γέννησε η πολύ σύντομη γνωριμία μας με τη Λένια.\nΝα που κι άλλοι σκέφτοναι το ίδιο, για άλλη μια φορά, η αφορμή πάντα διαφορετική.\nΚάποιος άγνωστος, κάποια άγνωστη, με όμοιες ανησυχίες, διατύπωσε μια τόσο όμορφη σκέψη, όμοια με τη δική μου, κι εγώ τώρα αφιερώνω στη Λένια μου κι όλα εκείνα τα πλάσματα, δίποδα και τετράποδα που μας λείπουν.\nΚαι πάλι ένα τεράστιο ευχαριστώ σε όλους σας!\nΛένια με ταρακούνησες..Μου λείπεις\nαπό belezza Δευ Δεκ 17, 2018 12:31 am\nΜικρη, χαμενη Λενια στο βαθος του κοσμου\nμικρη ανωνυμη ψυχη που εφυγες πριν ερθεις\nπεραν του κοσμου τουτου ,που αναγνωρισες αυτα που αλλοι δεν μπορουν να δουν και αφησες το γνεψιμο σου εκει που εσυ ηθελες\nαγγιξες πριν σε αγγιξουν και τωρα αυτο το αγγιγμα σου ακομα θα συντροφευει με το θαυμα του .\nΕβγαλε της ψυχης αθωο κομματι ανεγγιχτο απο τη λασπη του κοσμου και ετσι αμολυντο θα ακολουθει .\nΗ θλιψη δεν εχει θεση διπλα σου Λενια ,γιατι τα θαυματα δεν εχουν θλιψη και εσυ ησουν το θαυμα\nΓια τη Λενια σου Στελλα\nαυθορμητα οπως διαβασα τα οσα εγραψες ,χωρις ρετους\nαπό Ελένη2 Τρι Δεκ 18, 2018 11:25 am\nΑυτό που δεν βοηθά είναι να προσπαθείς να ξεχάσεις κ να καταπιέσεις τα συναισθήματά σου. Ποιον άλλον έχει να το θυμάται να το σκέπτεται κ να το αγαπά, αυτό το μικρούλι που πέρασε σαν όνειρο απ τον κόσμο μας, κι έφυγε με πόνο. Ποιον άλλον έχει να νοιάζεται κ να του δίνει την αξία του κ την αγάπη ακόμα κι αν δεν είναι πια εδώ, εκτός από σένα; Ποιος άλλος θα του στέλνει αγάπη κ το μήνυμα ότι είναι καλοδεχούμενο να ξανάρθει για να σε κοιτάξει στα ματια κ να σου πει εδώ είμαι ήρθα πάλι γιατί εσύ με αγάπησες κ με κάλεσες;\nΕνα σωρό τρυφερά γούνινα πλασματάκια πεθαίνουν κ κανείς δεν τα προσέχει ούτε τα θυμάται. Αυτό το αερικό έχει εσένα να του στέλνεις αγάπη όπου κι αν είναι. Ναι να το θυμάσαι.\nΔεν υπαρχουν "σοβαροί ενήλικες" αυτό είναι ένας κοινωνικός όρος που δίνει αξία σε συγκεκριμένες κοινωνικές συμπεριφορές κ απαξιώνει άλλες. Σοβαρός είναι αυτός που είναι αποκομμένος από τα ζώα κ την φύση, που πεθαίνει η Λένια δίπλα του κ δεν γυρίζει να κοιτάξει ενώ αυτός που την αγαπά κ κλαίει για αυτήν δεν παίρνει πόντους στο σοβαρόμετρο... Συγκινηθήκαμε τώρα.\nΝα σαι καλά κορίτσι μου που αγαπάς το πλασματάκι. Το γλυκούλι μου το τρυφερούλι είχε κ ωραίο όνομα...\nαπό Stella M. Τρι Δεκ 18, 2018 11:10 pm\nΕλένη2 έγραψε: Ποιος άλλος θα του στέλνει αγάπη κ το μήνυμα ότι είναι καλοδεχούμενο να ξανάρθει για να σε κοιτάξει στα ματια κ να σου πει εδώ είμαι ήρθα πάλι γιατί εσύ με αγάπησες κ με κάλεσες;\nΑυτό το αερικό έχει εσένα να του στέλνεις αγάπη όπου κι αν είναι. Ναι να το θυμάσαι.\nΑνατριχιάζω..μα και χαίρομαι, ανακούφιση ταυτόχρονα για την κατανόηση.\nΠέπη αυτά τα αρετουσάριστα λόγια..αν ξαναμιλήσω για συγκίνηση θα γίνω γραφική, μα ναι.\nΌσα γράφετε με αγγίζουν κι εν κατακλείδι αυτό είναι πολύ πολύ όμορφο και παρήγορο!\nΚαι για όλα τα πλάσματα εκεί έξω , απλά αυτό μια τεράστια αγκαλιά.\nΑυτό να είναι το μήνυμα της Λένιας, ανάλογο των ημερών, μήνυμα αγάπης. Η άδικη απώλεια να έχει τουλάχιστον αντίκτυπο, να μην περνά έτσι απλά σαν ένα συβάν.\nΑπό τους αυτοαποκαλούμενους φιλόζωους: Τα έξυπνα τα καταφέρνουν έξω...\nΘόλωσα, η αντίδρασή μου δεν αρμόζει στο γαλήνιο αφιέρωμα της Λένιας.\nΜιλώ για αγάπη, μιλούν για τη δαρβίνεια επικράτηση του ισχυρού ( ; ) -Ποιος ξέρεις τι κουβαλούν τα ταραγμένα μυαλά.. θεωρία που μάλλον αγνοούν και πάλι..κάτι πρέπει να ειπωθεί, ώστε να αιτιολογήσουν ότι προκάλεσαν.\nΑχ, βρε κοριτσάκι μου..\nαπό ZIZIKOS Τετ Δεκ 19, 2018 12:51 am\nΘα λυπάμαι, θα στεναχωριέμαι και θα προβληματίζομαι για όλα αυτά που έφυγαν άδικα, νωρίς και με πόνο\nΔε νομίζω ότι υπάρχει άνθρωπος με ψυχή καρδιά και αισθήματα που δε νοιώθει πάγο διαβάζοντας όσα έγραψες για τη μικρή σου Λένια\nο μόνος στίχος που μούρχεται στο μυαλό είναι ένα μικρό απόσπασμα απο ένα ποίημα που με έχει αγγίξει όσο λίγα και σου/της αφιερώνω το τελευταίο δίστιχο\nΤην αγάπησα απ τα λόγια σου και τις περιγραφές σου\nαπό Ελένη2 Τετ Δεκ 19, 2018 12:12 pm\nH αγάπη δεν είναι ποτέ γραφική. Όταν σκέπτομαι την Λένια τρέχω να αγκαλιάσω τις δικές μου μικρές γατούλες. Εχω μια μεγάλη την Τίτη 16 ετών κ δυο μικρούλες που είναι πλέον 8 μηνών. Ήρθαν σπίτι μου στις 20 Ιουνίου κ οι δύο. Μια φίλη με κάλεσε να σώσουμε ενα γατάκι κάτω από μια σχάρα. Δυστυχο αφυδατομένο φοβισμένο, το χώσαμε σε μια τσαντούλα μεταφοράς κ το πήγα εγώ στην κτηνιατρο της γειτονιάς γιατί η φίλη είχε κάνει εμβρυομεταφορά προσπαθώντας να μείνει έγκυος. Εκεί η κτηνίατρος είχε ένα κλουβάκι με άνα άλλο γατάκι που το είχαν σώσει 2 κυρίες αλλά δεν μπορουσαν να το πάρουν γιατί είχαν σκυλιά που θα το σκότωναν. Το είχαν βρει να ακολουθεί μια γάτα με γατάκια που όμως δεν του έδινε σημασία γιατί προφανώς δεν ήταν δικό της. Είδαν μια άλλη γάτα πατημένη από αμάξι κ υπέθεσαν ότι ήταν η μαμά του, κι αυτό βρέθηκε μόνο κ ακολούθησε τα άλλα γατάκια, όμως αφρόντιστο κ μόνο πέθαινε απ την πείνα κ τους ψύλλους. Το πήραν με κόπο κ το πήγαν στην κτηνίατρο να το γιατροπορέψει. Όταν το είδα εγώ ήταν ήδη 10 μέρες σε αναμονή στο ιατρείο, όσο οι κυρίες έψαχναν γνωστούς κ φίλους μήπως κάποιος θα το ήθελε. Όταν μπήκα μέσα νιαούριζε σπαρακτικά προσπαθωντας να βγει απ το κλουβάκι του. Το κοίταξα... άφησα το τσαντάκι με το σωσμένο κ πήγα σε μια συνέλευση που έπρεπε να παρευρεθώ. Όταν γύρισα το τσαντάκι ήταν τοποθετημένο σε μια πλευρά του κλουβιού. Κ το γατάκι που έκλαιγε είχε σταματήσει να κλαίει είχε σταθεί αντίκρι κ κοίταζε απλώς το άλλο γατάκι.. Εκεί ελήφθη η απόφαση.. Ψέμματα, εκεί η απόφαση μου έγινε συνειδητή, γιατί μέσα μου είχε ληφθεί όταν το κοίταξα. ΣΠΙΤΙ ΚΑΙ ΟΙ ΔΥΟ. Τις αποκάλεσα "Μικρές κυρίες". Το γατάκι που έσωσα με την φίλη μου το έβγαλα Ασημίνα. Αυτό που βρήκα στο κτηνιατρείο το ονόμασα Εύα τιμώντας την κυρία που το έσωσε. Η Εύα κ η Ασημίνα είναι πλέον μαζί μου. Η Ασημίνα ξεκίνησε επαφές μαζί μου με δική της πρωτοβουλία στα τέλη Οκτωβρίου. Η Εύα, όλο τσαχπινιά κ τρυφερότητα στην βδομάδα πάνω είχε σκαρφαλώσει στο κρεβάτι μου κι είχε αρχίσει τις αγκαλιές χώνοντας το κεφαλάκι της στο λαιμό μου. Όταν διάβασα για την Λένια χάρηκα που τις πήρα κι έτρεξα αμέσως να τις αγκαλιάσω.\nΗ Τιτούλα είναι βασίλισσα στο θρόνο της εδώ κ χρόνια..\nαπό chocoulini Πεμ Δεκ 20, 2018 12:39 am\nΔε μπορω ρε γαμωτο να διαβαζω αλλο για αθωες ψυχουλες που εφυγαν αδικα ουτε μπορω να τα βλεπω αλλο στη ζωη εξω απο την οθονη. Δε σταματαει ποτε...\nΘελω μονο να πω ποσο θαυμαζω εσας που ασχολειστε σε καθημερινη βαση με τα αδεσποτα. Να φροντιζεις, να προσπαθεις, να δενεσαι και να ξερεις ππως ανα πασα στιγμη μπορει και να τα χασεις. Την τελευταια φορα που φροντισα αδεσποτο ετρεμε η ψυχη μου καθε φορα που πηγαινα να την ταισω και να της βαλω κολυριο. Μετα δεν ειχα καρδια να την αφησω γιατι φοβομουν μηπως μετα απο 2-3 ωρες που θα πηγαινα ξανα δεν την εβρισκα ζωντανη. 2 μηνες σχεδον, μαρτυρικοι. Πολυ ψυχοφθορο. Μεχρι που την μαζεψα κι αυτην σπιτι. Μεχρι που εφτασα να εχω 10. Και πραγματικα δε θα μπορουσα διαφορετικα. Θελει δυναμη που δεν την εχω. Πραγμα που περιοριζει τις κινησεις μου ως προς τα αδεσποτα στο απροσωπο φαγητο- νερο.\nΟταν διαβαζω ιστοριες οπως αυτη της μικρουλας, σκεφτομαι δυο πραγματα: πως οσο δυσκολα κι αν γινονται τα πραγματα δε μετανιωνω για κανενα που μαζεψα. Μονο για αυτα που δε μαζεψα κι ακομα τα κλαιω μετανιωνω. Και επισης σκεφτομαι ποσα συγχαριτηρια αξιζουν σε ολους εσας που βοηθατε και δενεστε με ζωα αδεσποτα, που ζουν στο δρομο, χωρις κανεις να μπορει να σας εγγυηθει για την ασφαλεια τους.\nΑντιο μικρη Λενια. Ξερω οτι εισαι χαρουμενη βλεποντας ποσο πολυ αγαπηθηκες στη συντομη ζωουλα σου. Και εγω σ' αγαπησα και ας μη σε γνωρισα. Ολα σας αγαπω. Κι αν καπου εκει συναντησεις τη γλυκια τη Σελινουλα μου κανε της μια αγκαλια για μενα που ξεμεινα εδω, μακρια της...\nαπό purfect Πεμ Δεκ 27, 2018 4:48 pm\nΣτέλλα Μ. σε ευχαριστώ για όλα τα συναισθήματα που μου διακινείς με τα κείμενά σου.\nαπό Buddylove Πεμ Δεκ 27, 2018 11:27 pm\nΣτέλλα μου έχω διαβάσει το θέμα της Λένιας από την πρώτη στιγμή που αναρτήθηκε...αλλά όλο το ανέβαλα να απαντήσω...Στο μυαλό μου ήρθαν μνήμες από τις δικές μου αντίστοιχες ιστορίες...από τα δικά μου αγαπημένα πλάσματα που κάποια μέρα "έφυγαν" ξαφνικά αφήνοντας θλίψη και πόνο και ένα κενό που ποτέ δε θα γεμίσει, μαζί με τύψεις του τι θα γινόταν Αν... και Αν θα μπορούσα να είχα κάνει κάτι ώστε να αποφευχθεί το μοιραίο...\nΝα είσαι πάντα καλά και να βοηθάς με καλοσύνη όλα τα πλάσματα που βρίσκονται στο δρόμο σου και έχουν ανάγκη...\nΌνειρα γλυκά μικρή μου Λένια...\nΌνειρα γλυκά σε όλα τα πλάσματα που έρχονται για λίγο και φεύγουν τόσο γρήγορα και άδοξα από δίπλα μας...\n» Η ΜΙΚΡΗ HAIDI


Εντρόπιο - LaserLens\nΤα συμπτώματα του εντροπίου περιλαμβάνουν ερεθισμό του οφθαλμού, επιφορά, ερυθρότητα και πόνο στα μάτια. Μπορεί το εντρόπιο να ενέχει κίνδυνο για τον οφθαλμό και την όραση Ένα εντρόπιο φέρει ένα σημαντικό κίνδυνο τραύματος στον κερατοειδή χιτώνα, ο οποίος είναι το πρόσθιο μέρος του οφθαλμού. Επιπλοκές του εντρόπιου περιλαμβάνουν τα ακόλουθα:\nΈλκη κερατοειδούς είται υπό τοπική αναισθησία.\nΚαθημερινός καθαρισμός των βλεφάρων, και ήπια λιπαντικά μπορούν να βοηθήσουν στην ανακούφιση οποιαδήποτε ενόχλησης, ερυθρότητας ή άλγους. Αυτό, ωστόσο, δεν είναι μια μόνιμη λύση για το εντρόπιο, αλλά μπορεί να βοηθήσει . Η αντιμετώπιση του εντρόπιου εξαρτάται από το αίτιο του, αλλά απαιτεί συχνά μια χειρουργική επέμβαση για να στραφεί το χείλος των βλεφάρων και των βλεφαρίδων μακριά από τον οφθαλμό.Η διαδικασία αυτή συνήθως γίνεται υπό τοπική αναισθησία και διαρκεί περίπου 45 λεπτά .Όπως σε όλες τις περιπτώσεις, όπου υπήρξε προηγούμενος τραυματισμός ή χειρουργική επέμβαση, η διαδικασία μπορεί να είναι πιο περίπλοκη, αλλά συνήθως επιτελείται υπό τοπική αναισθησία.


Hotel Digital Marketing - Hotel Social Media & Google Ads\nΤο Content Marketing είναι μια μακροπρόθεσμη στρατηγική μάρκετινγκ που απαιτεί τη δημιουργία σχετικού διαδικτυακού περιεχομένου, υλικού.\nΤα βίντεο, τα άρθρα στο blog, οι δημοσιεύσεις στα Social Media, ή τα προφίλ στα μέσα κοινωνικής δικτύωσης βοηθούν στην αύξηση του ενδιαφέροντος των επισκεπτών για το Brand του ξενοδοχείου.\nΤο να γράφεις εξαιρετικό περιεχόμενο σχετικά με δραστηριότητες που μπορεί να κάνεις γύρω από την περιοχή του ξενοδοχείου σου δεν είναι αυτό που προσφέρεις στους πιθανούς πελάτες σου, αλλά θα μπορούσε να τους πείσει να μείνουν στο ξενοδοχείο σου ενώ βρίσκονται στην περιοχή σου.\nΕάν οι επισκέπτες βρίσκουν συνάφεια και αξία στο περιεχόμενο που δημιουργείτε, είναι πιθανό να δείτε πιθανούς επισκέπτες να κάνουν κλικ στον ιστότοπό σας και ίσως να κάνουν κράτηση για την επερχόμενη διαμονή τους μαζί σας.\nΧρησιμοποιήστε τις γνώσεις σας σχετικά με την περιοχή, ποια τουριστικά σημεία αξίζει να επισκεφτούν και ποια καταστήματα βρίσκονται κοντά για να απαντήσετε σε ερωτήσεις που μπορεί να έχουν οι επισκέπτες ενώ ερευνούν για τις διακοπές τους.\nΓια παράδειγμα, ένα πρόβλημα που μπορεί να έχει ένας δυνητικός επισκέπτης είναι "ποια εστιατόρια πρέπει να δοκιμάσω στην Κρήτη;" Αφού απαντήσετε στην ερώτησή τους με προτάσεις τοπικών εστιατορίων, κάντε το περιεχόμενό σας πιο αποτελεσματικό συμπεριλαμβάνοντας μια παρότρυνση για δράση όπως "κάντε κράτηση τώρα!"\nΤο Retargeting είναι ένας τρόπος για να προσελκύσετε ξανά τα άτομα που έχουν αφιερώσει χρόνο περιήγησης σε σελίδες του ιστότοπού σας, αλλά δεν έχουν κάνει κράτηση σε κάποιο δωμάτιο.\nΜπορείτε να διαμορφώσετε αυτή τη στρατηγική μέσω του Google Analytics φιλτράροντας τα δημογραφικά στοιχεία ή τα ενδιαφέροντα των χρηστών.\nΜόλις η Google διαπιστώσει ότι έχει παρέλθει ένα μεγάλο χρονικό διάστημα από τότε που ένας επισκέπτης εξέτασε τον ιστότοπό σας, μπορεί να του προσφέρει κάποια έκπτωση για να τον ενθαρρύνει ώστε να επισκεφτεί ξανά τον ιστότοπο του ξενοδοχείου σας και ενδεχομένως να κάνει κράτηση για διαμονή.\nΤο τοπικό SEO (Local SEO) βοηθά τους πιθανούς πελάτες του ξενοδοχείου σας που αναζητούν κάτι στο διαδίκτυο να το βρουν στα τοπικά αποτελέσματα της Google.\nΗ βελτιστοποίηση του τοπικού SEO θα κάνει το ξενοδοχείο σας πιο ορατό, δίνοντάς μεγαλύτερη αναγνωρισιμότητα για το Brand του.\nΓια παράδειγμα, εάν έχετε ένα ξενοδοχείο στην Κρήτη και κάποιος ψάξει για "Ξενοδοχεία στη Κρήτη", το ξενοδοχείο σας θα είναι ευκολότερο να εμφανιστεί στους επισκέπτες.\nΕκμεταλλευτείτε το τοπικό SEO για το ξενοδοχείο σας με την προβολή του στο TripAdvisor και το Google My Business στα πλαίσια της τρέχουσας στρατηγικής ψηφιακού μάρκετινγκ.\nΤο Google My Business δημιουργεί μια ξεχωριστή προβολή για το ξενοδοχείο σας στα αποτελέσματα της Google, προσφέροντας στους επισκέπτες γρήγορες πληροφορίες σχετικά με το ξενοδοχείο και διευκολύνοντας τους να επικοινωνήσουν μαζί σας.\nΚατά τη δημιουργία του λογαριασμού σας στο Google My Business, φροντίστε να προσθέσετε την τοποθεσία σας, τα στοιχεία επικοινωνίας, τις ώρες λειτουργίας, μια σύντομη περιγραφή και τις φωτογραφίες του ξενοδοχείου σας.\nΌσο περισσότερες πληροφορίες μπορείτε να προσθέσετε στο προφίλ σας, τόσο μεγαλύτερες είναι οι πιθανότητες να κατατάσσεται το ξενοδοχείο σας καλύτερα σε τοπικό επίπεδο.


Το Μπουργκάς υποδέχτηκε τουρίστες από την Ουκρανία - Τουρισμός\nΤο Μπουργκάς υποδέχτηκε τουρίστες από την Ουκρανία\nδημοσίευση: 10/17/20 3:35 PM\nΟι ταξιδιωτικοί πράκτορες στο Μπουργκάς ξεκίνησαν σήμερα την φθινοπωρινή-χειμερινή περίοδο με 25 τουρίστες. Σύμφωνα με τα προβλεπόμενα, την παραθαλάσσια πόλη θα επισκέπτονται δύο ομάδες ουκρανοί τουρίστες το μήνα, έως το νέο έτος με ένα τετραήμερο πρόγραμμα. Οι πρώτοι τουρίστες θα μείνουν για 2 ημέρες στο Μπουργκάς και μετά θα περάσουν 2 ημέρες στην Κωνσταντινούπολη. Η επόμενη ομάδα θα μείνει μόνο στην Βουλγαρία. Οι διοργανωτές ελπίζουν ότι με αυτόν τον τρόπο θα επιτρέψουν στα ξενοδοχεία να συνεχίσουν να εργάζονται τους φθινοπωρινούς και χειμερινούς μήνες.\nΒουλγαρική Ραδιοφωνία Τουρισμός Διακοπές στην Βουλγαρία Μπουργκάς Ουκρανοί τουρίστες\nΗ περιοχή της πόλης Μπρέζνικ χαρακτηρίζεται από τις πολυάριθμες της εκκλησίες από διαφορετικές περιόδους. Στις μέρες μας κάποιοι από τους ναούς..


Δήλωση Φρόσως Καρασαρλίδου για τα αποτελέσματα των πανελληνίων εξετάσεων - ΠΑΙΔΕΙΑ - ΕΠΙΣΤΗΜΗ\nΠαρ 27 Αυγούστου 2021 20:53 από Η Άλλη Άποψη\nΜία ακόμη δύσκολη χρονιά ολοκληρώθηκε για δεκάδες μαθητές του νομού μας με την ανακοίνωση των βάσεων για την εισαγωγή στην Τριτοβάθμια Εκπαίδευση. Θέλω να εκφράσω τα θερμά μου συγχαρητήρια στους επιτυχόντες μαθητές και μαθήτριες που με κόπο και πολύ διάβασμα έκαναν πραγματικότητα τα όνειρά τους. Πολλά συγχαρητήρια αξίζουν και σε αυτούς που δεν τα κατάφεραν, που δεν είχαν το επιθυμητό́ αποτέλεσμα, παρότι προσπάθησαν. Δεν πρέπει όμως να απογοητεύονται. Η εμπειρία που απέκτησαν θα τους δώσει νέα δύναμη για την επίτευξη του επόμενου στόχου τους.\nΕίναι φανερό ποιους ευνοεί η πολιτική αυτή. Τους ιδιοκτήτες κολεγίων και τα μεγάλα ιδιωτικά συμφέροντα που εξυπηρετεί ο πρωθυπουργός. Ένας πρωθυπουργός που δεν ενδιαφέρεται για τα ελληνικά πανεπιστήμια, δεν ενδιαφέρεται για τον απλό λαό, αλλά για το πως θα συνοδεύσει την κόρη του για σπουδές στην Αμερική.\nΕτικέτες: μαθητές εισαγωγής πρωθυπουργός ενδιαφέρεται συγχαρητήρια βάσεων ανακοίνωση δεκάδες 22000 υποψήφιοι έκαναν μηχανογραφικό εξαιτίας ελάχιστης βάσης


Πληροφορίες για το αεροδρόμιο Σανταρέμ από τη Skyscanner\nΠληροφορίες σχετικά με το αεροδρόμιο Σανταρέμ\nH Skyscanner έχει συγκεντρώσει και σας παρέχει χρήσιμες πληροφορίες σχετικά με το αεροδρόμιο Σανταρέμ . Διαβάσετε αναλυτικές πληροφορίες σχετικά με το αεροδρόμιο Σανταρέμ.\nΜπορείτε να βρείτε όλες τις πληροφορίες που πιθανώς χρειάζεστε σχετικά με τη τοποθεσία του αεροδρομίου, τους χάρτες διαδρομών,ποιες εταιρείες πραγματοποιούν πτήσεις προς το συγκεκριμένο αεροδρόμιο, τα στοιχεία επικοινωνίας του αεροδρομίου, καθώς και άλλα αεροδρόμια κοντά στο Σανταρέμ κλπ. Όλες οι χρήσιμες πληροφορίες σε ένα website!\nΕάν δεν έχετε κλείσει ακόμη τα εισιτήρια σας για Σανταρέμ, δοκιμάστε τη μηχανη αναζήτησης φθηνών αεροπορικών εισιτηρίων της Skyscanner για να βρέιτε τις προσφορές online, εύκολα, άμεσα και γρήγορα. Η Skyscanner αναζητά, συγκρίνει και βρίσκει δωρεάν για τον χρήστη (χωρίς να κρατά καμία προμήθεια) σε δευτερόλεπτα τις χαμηλές τιμές σε πτήσεις προς τον προορισμό της επιλογής του.\nΓια όσους θέλετε να προγραμματίσετε κάθε λεπτομέρεια γύρω από το ταξίδι σας προς το αεροδρόμιο Σανταρέμ, η Skyscanner ψάχνει και βρίσκει για εσάς τις πολύ καλές προσφορές και χαμηλές τιμές στις ενοικιάσεις αυτοκινήτων. Ρίξτε μία ματιά στις προσφορές της Skyscanner Ενοικίαση αυτοκινήτου.\nΑεροδρόμια κοντά στην περιοχή Σανταρέμ:\nΤρομπέτας αεροδρόμιο (216km)\nΠαριντίνς αεροδρόμιο (227km)\nΙταϊτούμπα αεροδρόμιο (250km)\nΑλταμίρα αεροδρόμιο (288km)\nΜακάπα αεροδρόμιο (489km)\nΠοιες εταιρείες πραγματοποιούν πτήσεις προς Σανταρέμ\nΕνοικίαση αυτοκινήτου σε: Σανταρέμ


(-0.25) Wiener Neustadt - Wacker Innsbruck (+0.25) | 21/05/2018\n(-0.25) Wiener Neustadt - Wacker Innsbruck\nΔημοσιεύτηκε Δευτέρα, 21 Μαϊος 2018 12:46\n2 αγώνες πριν το τέλος η Νέουσταντ κρατάει την τύχη στα χέρια της όσο αφορά την άνοδο, όντας στην 3η θέση που οδηγεί στα μπαράζ ανόδου, με την Ριντ να βρίσκεται ένα βαθμό πίσω και να την απειλεί για την θέση. Επίσης είναι στο -4 από την 2η θέση που οδηγεί στην απευθείας άνοδο, με την θέση να καταλήγει βαθμολογικά εκτός συγκλονιστικού απροόπτου στην Χάρντμπεργκ, που όμως δεν έχει εξασφαλίσει ακόμα αδειοδότηση για να αγωνιστεί στη Α κατηγορία του χρόνου και τίποτα δεν είναι βέβαιο. Έτσι δεν αποκλείεται η 3η θέση να οδηγήσει σε απευθείας άνοδο, με την Νέουσταντ να θέλει να κρατηθεί εκεί με νύχια και με δόντια. Έτσι ο αγώνας με την πρωταθλήτρια Βάκερ Ίνσμπρουκ έχει χαρακτήρα τελικού. Μοναδική απουσία για το σημερινό, ο Αυστριακός αμυντικός Ρούσεκ (28/0) που συμπλήρωσε κάρτες.\nΗ Βάκερ ήταν μια κλάση πάνω από τις υπόλοιπες ομάδες της κατηγορίας φέτος και δίκαια έχει ήδη ανακηρυχθεί πρωταθλήτρια και επιστρέφει στη μεγάλη κατηγορία μετά από 4 χρόνια. Είναι βαθμολογικά αδιάφορη εδώ και κάποιες εβδομάδες, ωστόσο δεν χαρίζεται σε κανένα και προέρχεται από αήττητο σερί 5 αγώνων (3-2-0). Ο προπονητής της ομάδας δήλωσε πως θα τελειώσουν το πρωτάθλημα με επαγγελματισμό και θα δώσουν τον καλύτερο τους εαυτό στα παιχνίδια που απομένουν, έτσι ώστε να μην αδικήσουν καμία ομάδα. Στην σελίδα της ομάδας πάντως γράφετε πως ο κόουτς θα προχωρήσει σε αλλαγές σήμερα, δίνοντας χρόνο σε παίχτες που δεν είχαν αρκετά λεπτά συμμετοχής φέτος. Εξάλλου σίγουρα απών θα είναι ο βασικός κίπερ της ομάδας Christopher Knett (31/0) και ο βασικός αμυντικός Michael Schimpelsberger (27/0) λόγο τραυματισμού, αλλά και ο κομβικός Ιταλός μεσοεπιθετικός Daniele (34/5), πρώτος σε λεπτά συμμετοχής αλλά και σε ασίστ στην ομάδα, που συμπλήρωσε κάρτες.\nΟκ η Βάκερ δεν χαρίζεται αλλά πέραν από τους τρεις πολύ σημαντικούς σίγουρους απόντες, γράφεται πως θα κατέβει και με άλλες αλλαγές στην ενδεκάδα. Στο σημείο που βρισκόμαστε o Salihi (1ος σκόρερ της κατηγορίας/φώτο) και η παρέα του, θα πρέπει να κερδίσουν τους πρωταθλητές για να κρατήσουν την 3η θέση, αφού έχουν πολύ δυσκολότερο πρόγραμμα από την Ριντ στις 2 τελευταίες αγωνιστικές.\nΠοντάρισμα στο κίνητρο...\nΝέουσταντ - Βάκερ Ίνσμπρουκ: 1 (-0.25 AH) ---> (1.88) ---> BET365\nΤελευταία τροποποίηση στις Τρίτη, 22 Μαϊος 2018 07:55\nΔευτέρα, 21 Μαϊος 2018 17:30


EVIA BLOG: Να μάθουμε τι έγινε πραγματικά.\nΌλη η αλήθεια στο φως . Εξεταστική επιτροπή της Βουλής τώρα, και παράλληλη εισαγγελική έρευνα.\nO πρωθυπουργός, δήλωσε, μετά την ενημέρωση του Προέδρου της Δημοκρατίας για την επιχείρηση καταστροφής του κέντρου της Αθήνας και άλλων είκοσι ελληνικών πόλεων. «Καμιά επιείκεια δεν θα ανεχτούμε ,στην απόδοση των ευθυνών. Αυτό επιτάσσει το εθνικό μας χρέος». Αυτό περιμένουμε να κάνουν.\nΤην αναζήτηση των ευθυνών, όχι μόνο για την αφορμή, τον θάνατο του νεαρού, αλλά για το «σχέδιο» της «Επανάστασης των αγανακτισμένων» και το «σενάριο» του τηλεοπτικού Χάπενινγκ.\n-Πρέπει να μάθουμε: « Αν η αστυνομία , είχε πληροφορίες, από τους ( αναρχικούς) πληροφοριοδότες της από την επικράτεια των Εξαρχείων, για εκτεταμένα επεισόδια τη νύχτα του Σαββάτου». «Τα επεισόδια στην πισίνα του Χαλανδρίου, ε την επίθεση των «των παναθηναϊκών» στους πολίστες του Ολυμπιακού, είχαν σχέση με το σενάριο του Σαββάτου;».\n-Ο φίλος Σ, μου έγραψε: «Το μεγαλύτερο προσόν του υποκινητή είναι προφανώς, να κάνει τον υποκινούμενο να πιστεύει οτι δρά αυτοβούλως. Το ντοκιμαντέρ για την ζωή του Α. Ωνάση, είχε μαρτυρίες ανθρώπων που έζησαν κοντά του, φίλων του, αλλά και αντιπάλων του. Ένας από αυτούς , ήταν και ένας πρώην πράκτορας της CIA την εποχή των '50.\nΑκριβώς, αυτό που επισημαίνει, ο Σ. γίνεται στο διαδίκτυο, με τά «επιστημονικά» κείμενα των «αυθόρμητων». Εμφανίστηκε μια εικονική «νεαρή» «Υπαίτια» με «Ένα γράμμα στους "μεγάλους"» , που μας λέει εισαγωγικά ότι ήθελε να γίνει δημοσιογράφος, ( επειδή είχε το ταλέντο και γι' αυτό τα γραφεί ωραία), που απευθύνεται στα παιδιά που προβληματίζονται για τον ρόλο τους ώς κομπάρσων, στο υπερθέαμα του Νέρωνα. «Είμαι 19 χρονών. .. δεν είμαι παιδί, μα ούτε και επιχειρηματίας με κουστούμι και γραβάτα. Και ναι δηλώνω ανοιχτά ότι πήγα στην διαδήλωση, διότι δεν είναι δυνατόν ένας αστυνομικός να σκοτώνει εν ψυχρώ ένα παιδί» μας λέει . « Όλοι εμείς οι μαθητές και φοιτητές που θέλουμε να εκφράσουμε την οργή μας για τον άδικο θάνατο του Αλέξη και δεν δεχόμαστε αμερικάνικους συμβιβασμούς» . ( Το «αμερικάνικους συμβιβασμούς» μπαίνει έτσι ξεκάρφωτα για να πει στα παιδιά ότι το «κίνημα είναι αντιαμερικανικό». Το εισαγωγικό «όλοι εμείς» απευθύνεται στη συλλογική συνείδηση της « αγέλης» που κινητοποιήθηκε με τα sms). Μαζί μας είναι όλοι εκείνοι οι άνθρωποι\n«Πήγα στην πορεία, ένιωσα τα δακρυγόνα, έχασα για λίγο τις αισθήσεις μου.Επιτρέψτε μου να έχω άποψη γι' αυτά που είδα» γράφει ο επικοινωνιολόγος, και να ταυτιστούν ψυχολογικά τα παιδιά αναγνώστες με το κείμενο, αφού αυτά έχασαν για λίγο τις αισθήσεις τους. Και λέει μετά την κωδική λέξη. Επιτρέψτε μου να έχω άποψη γι' αυτά που είδα. Σαν τους απεργούς στο Ανόβερο.\nακόμα δεν έχουν προλάβει να τον διαμορφώσουν» . Που γράφει ο επαγγελματίας επικοινωνιολόγος, για να πει στα παιδιά, που αισθάνονται ένοχή για όσα έγιναν ότι φταίνε τα «μαύρα πρόβατα» και όχι οι «μυστικές υπηρεσίες». Και λέει στα παιδιά το 13, 14, και 15 ετών. Είμαστε άτομα συνειδητοποιημένα. Ξέρουμε σε τι κόσμο ζούμε. Δηλαδή μην αμφισβητείται αυτά που σας έχουμε ήδη πει.


Emko Pill: Το επιτοίχιο ντουλάπι που μοιάζει με χάπι | Cool Home\nΒΡΙΣΚΕΣΑΙ ΕΔΩ:COOLHOME»Design»Emko Pill: Το επιτοίχιο ντουλάπι που μοιάζει με χάπι\nEmko Pill: Το επιτοίχιο ντουλάπι που μοιάζει με χάπι\nΑΠΟ coolhome στις\t 3 Ιανουαρίου 2017 Design\nTι θα λέγατε για ένα διαφορετικό από τα άλλα ντουλάπι; Ένα ντουλάπι που σαν άλλο… χάπι θα σας γλυτώσει από τον πονοκέφαλο που προκαλεί το πρόβλημα του αποθηκευτικού χώρου και την ίδια στιγμή θα αναδείξει το design του σπιτιού σας. Το Emko Pill είναι κυκλικό, μπαίνει στον τοίχο και μπορεί να δώσει έναν διαφορετικό αέρα με το πρωτότυπο σχέδιό του. Χωρίζεται σε τρία μέρη με το μεγάλο χώρισμα να κατεβαίνει και να λειτουργεί ως ένα minimal γραφείο όπου μπορείτε να καθίσετε και να κάνετε τη δουλειά σας.\nΤο Emko Pill βγαίνει σε λευκό, κίτρινο, μπλε και μαύρο χρώμα και περιμένει πότε θα το βάλετε και στον δικό σας τοίχο.\nΠΡΟΗΓΟΥΜΕΝΟ ΑΡΘΡΟGamepad με Bluetooth για Smartphones\nΕΠΟΜΕΝΟ ΑΡΘΡΟ Ζεσταθείτε με εκπληκτικά ελεύθερα τζάκια


by elisavet 25/05/2021 18:18 25/05/2021 18:31 478\nΣοκ και θλίψη προκαλούν οι εικόνες καταστροφής που αντικρύζει κανείς μέσα από τους δασικούς δρόμους στα Γεράνεια Όρη.\nΜιλώντας στο ethnos.gr που πραγματοποίησε οδοιπορικό στις πυρόπληκτες περιοχές, οι κάτοικοι αναφέρουν πως η φωτιά ήταν 100% εμπρησμός καθώς είναι η τρίτη σε τρία χρόνια καταστρέφοντας το 80% του Εθνικού Δρυμού.\nΠαράλληλα, οι κάτοικοι εξέφρασαν την απόγνωση και την απογοήτευση τους για το παρόν και το μέλλον τους και διατύπωσαν παράπονα για την απουσία της πυροσβεστικής την πρώτη ημέρα και κυρίως για την παντελή απουσία του Δήμου Μεγάρων.\nΣε απόγνωση οι πυρόπληκτοι στα Γεράνεια Όρη: «Από παράδεισος γίναμε κόλαση. Δεν υπάρχει μέλλον»\nΜε δάκρυα στα μάτια ο κύριος Κώστας δείχνει το σημείο που είχε τη στάνη του του στον Πευκενέα Μεγάρων: «Εδώ είχα τα πρόβατα, κοιμόντουσαν στη δροσιά τους. Έρχονταν τα παιδάκια και παίζανε. Ήταν παράδεισος, μία ομορφιά. Τώρα είναι ένα τίποτα. Ποιος είναι αυτός που θα αναλάβει την ευθύνη; Με τι αποζημίωση; Με 600 Ευρώ; Πως θα ζήσω τρία παιδιά; Είναι μία μεγάλη καταστροφή. Παντού βλέπεις μία καταστροφή. Ότι είχε απομείνει για τον τόπο και για τα Μέγαρα κάηκε. Δεν υπάρχει πλέον μέλλον. Έληξαν όλα την Πέμπτη το μεσημέρι 20 Μαΐου 2021. Είμαι σε απόγνωση. Με πνίγει το δίκιο. Κλαίω τέσσερις μέρες τώρα. Δεν ξέρω τι θα γίνουμε. Πάει το δάσος, πάει η περιουσία μας, πάνε και τα κτήματα του κόσμου. Ποιος είναι αυτός που θα αναλάβει την ευθύνη; Ας έρθει εδώ κάποιος παλικαράς να μας αντικρίσει».\n«Έτρεχα με τα γίδια μέσα στο δάσος να σωθώ»\nΟ 75χρονος κ. Χρήστος που γεννήθηκε και μεγάλωσε στην περιοχή περιγράφει: «Εδώ είμαστε γύρω στα 1.200 μέτρα υψόμετρο. Το κακό ξεκίνησε τα ξημερώματα της Πέμπτης. Κοιμόμουν και μόλις είδα τον καπνό πήρα τα γίδια και έτρεχα για την Κινέτα. Μετά γύρισα και βρήκα το σπίτι καμένο. Τα παιδιά μου ήρθα και έριξαν λίγο νερό αλλά που να σβήσει η φωτιά. Πυροσβεστικό δεν ήρθε εδώ. Κάηκε όλο το δάσος. Τελείωσε. Τώρα μας είπαν θα δώσουν 600 Ευρώ. Τι να μου κάνουν 600 Ευρώ; Ποιος θα μου φτιάξει το σπίτι που κάηκε; Εδώ έχω 75 χρόνια. Έχω 100 ζωντανά και με μεγάλο ρίσκο και φόβο τα έσωσα. Πήρα τα γίδια και τα πρόβατα και έτρεχα μέσα στο δάσος προς την Κινέτα. Δεν ήρθε κανείς εδώ πάνω. Δεν είχαμε καμία βοήθεια. Ακόμα καπνίζουν οι φωτιές. Που είναι τα πυροσβεστικά και ο Δήμος; Δεν έχω με κανέναν τίποτα αλλά εδώ δεν ήρθε κανείς. Να τα πείτε αυτά παρακαλώ. Πιο πάνω στη στροφή είναι το μαντρί του γιου μου. Κάηκαν τα αυτοκίνητα του. Τους καλούσε στο τηλέφωνο και του έλεγαν να αφήσουμε τα ζώα και να φύγουμε. Και που να πάμε; Πως θα επιβιώσουμε;»\n«Ήταν εμπρησμός 100%»\nΗ κυρία Ευγενία από την πλευρά της έκανε λόγο για εμπρησμό. «Τη νύχτα που ξέσπασε η φωτιά με πήραν αμέσως γιατί έχω αναπνευστικό πρόβλημα. Έχουμε 350 γίδια και κατσίκια. Δεν είχαμε που να πάμε. Το κομμάτι γύρω από το σπίτι μας σώθηκε αλλά τέσσερις ημέρες μετά ακόμα καπνίζει το δάσος. Μας ανησυχεί γιατί εάν γυρίσει ο αέρας θα καούμε. Αρχικά την πρώτη μέρα της πυρκαγιάς την Πέμπτη δεν ήρθε κάποιο πυροσβεστικό. Τα παιδιά μου έδωσαν μάχη με τους κουβάδες και σταμάτησαν τη φωτιά να μην κάψει το σπίτι και τα γίδια. Τα παιδιά της πυροσβεστικής ήρθαν από την Παρασκευή το απόγευμα. Εχουν εγκατασταθεί εδώ και νιώθουμε ασφάλεια. Δουλειά πολύ έκαναν τα αεροπλάνα. Δε μπορούμε να φύγουμε. Που να πάμε; Το μοναστήρι της Αγίας Παρασκευής είναι περίπου ένα χιλιόμετρο από εδώ. Ηρθαν και με πήραν οι καλόγεροι και με πήγαν στα Μέγαρα. Να ναι καλά οι άνθρωποι. Εδώ είμαστε παράδεισος αλλά δυστυχώς δεν τον αφήνουν να ζήσει. Η φωτιά ήταν σκόπιμη. Με τίποτα δεν ήταν τυχαία. Έκαψαν την Κινέτα, και μετά έπρεπε να κάψουν και τη βορεινή πλευρά και τώρα έβαλαν φωτιά και από εδώ. Είναι εμπρησμός 100%».\n22/05/2021 17:16 387\nΧαρδαλιάς: «Η φωτιά στον Σχίνο ξεκίνησε από καύση υλικών σε ελαιώνα»\n21/05/2021 09:41 21/05/2021 09:43 543\nΦωτιά στον Σχίνο Κορινθίας: Εκκενώνονται άλλοι 4 οικισμοί – Νέο SMS από το 112\n20/05/2021 22:17 400\nΜαρτυρία κατοίκου για την φωτιά στον Σχίνο: «Δεν μπορούμε να πάμε σπίτι. Τέτοια κόλαση δεν έχω ξαναδεί»\n20/05/2021 20:03 420\nΦΩΤΙΑ ΓΕΡΑΝΕΙΑ ΟΡΗΦΩΤΙΑ ΣΤΟ ΣΧΙΝΟΦΩΤΙΑ ΣΤΟ ΣΧΙΝΟ ΚΟΡΙΝΘΙΑΣ


Τον Αύγουστο θα κυκλοφορήσει το πρώτο μέρος του interactive novel της Deadalic, “The Pillars of the Earth” | Ragequit.gr\nHome/LATEST NEWS/Τον Αύγουστο θα κυκλοφορήσει το πρώτο μέρος του interactive novel της Deadalic, “The Pillars of the Earth”\nK Kara Send an email 28 Απριλίου, 2017\nΣύμφωνα με το δελτίο τύπου της Deadalic είναι προγραμματισμένη για τον προσεχή Αύγουστο η κυκλοφορία του πρώτου μέρους του “The Pillars of the Earth” σε PC, Mac, Linux και τρέχουσες κονσόλες.\nΤο παιχνίδι αποτελεί μεταφορά του επιτυχημένου ιστορικού μυθιστορήματος του Ken Follet με τον ομώνυμο τίτλο. Στην ανακοίνωση της Deadalic, η οποία εκτελεί χρέη δημιουργού και εκδότη, χαρακτηρίζεται ως 2D point and click adventure. Προκειμένου να χωρέσουν τα γεγονότα των 1200 σελίδων του βιβλίου στο παιχνίδι, εκείνο θα κυκλοφορήσει σε τρία μέρη-Βιβλία έχοντας από επτά κεφάλαια το καθένα. Το πρώτο μέρος τιτλοφορείται Book 1: From Ashes, ενώ για τα υπόλοιπα δύο θα υπάρξουν πληροφορίες στην επόμενη Gamescom.\nΟι παίκτες θα ακολουθούν μία μη γραμμική ιστορία ακολουθώντας τρεις κεντρικούς ήρωες. Όσοι έχετε διαβάσει το βιβλίο ή έχετε δει τη μίνι-σειρά θα έχετε μαντέψει σωστά πως οι τρεις πρωταγωνιστές που θα χειριστούμε θα είναι ο Jack, η Aliena και ο Philip. Βρισκόμαστε στην Αγγλία του 12ου αιώνα, σε μία περίοδο μεγάλης φτώχιας και πολέμου. Στη φανταστική πόλη Kingsbridge αρχίζει η κατασκευή του Καθεδρικού ναού για τη διασφάλιση του πλούτου και της ασφάλειας των κατοίκων της. Ο Philip γίνεται ηγούμενος της μονής, ο φιλόδοξος νεαρός χτίστης Jack αναλαμβάνει να χτίσει το ναό και η Aliena μαζί με το μικρότερο αδερφό της προσπαθεί να επιβιώσει μετά τη δολοφονία του πατέρα της. Αυτοί που θα σταθούν εμπόδιο στους ήρωές μας δημιουργώντας αρκετά προβλήματα θα είναι ο επίσκοπος Waleran και ο εκδικητικός ευγενής William Hamleigh.\nΣτην επίσημη σελίδα του παιχνιδιού στο Steam μπορείτε να βρείτε περισσότερες πληροφορίες.\nΚλείνοντας σας αφήνουμε με ορισμένες screenshots


Το ξενοδοχείο Υάκινθος βρίσκεται στην περιοχή των Αγίων Αποστόλων, σε απόσταση 4 χιλ. δυτικά των Χανίων, στο μέσον μεταξύ της πόλης και των θέρετρων της Αγίας Μαρίνας και του Πλατανιά.\nΤο ξενοδοχείο μας απέχει 80 μέτρα από τις μαγευτικές αμμώδεις παραλίες του Γλάρου, των Αγίων Αποστόλων & του Καλαμακίου, όλες με ρηχά και πεντακάθαρα νερά.\nΗ διαμονή σας στο ξενοδοχείο Υάκινθος είναι μια καλή επιλογή, καθώς έχετε την θάλασσα στα πόδια σας και την πόλη πολύ κοντά σας & ακόμα καλλίτερη για όσους θέλουν να απολαύσουν την διαμονή τους μακριά από τα πλήθη αλλά πολύ κοντά σε όλα τα αξιοθέατα.\nΑΠΟΣΤΑΣΕΙΣ & ΔΗΜΟΣΙΕΣ ΜΕΤΑΦΟΡΕΣ.\nΑπό το κέντρο της πόλης των Χανίων και το Ενετικό λιμάνι, μόλις 4 χλμ. Η περιοχή μας είναι εύκολα προσβάσιμη, καθώς υπάρχει αστικό λεωφορείο κάθε 15 λεπτά, η διαδρομή διαρκεί περίπου 20 λεπτά & η στάση λεωφορείου βρίσκεται απέναντι από την πόρτα μας, Επίσης, οι επισκέπτες μπορούν να χρησιμοποιήσουν ένα ταξί, ένα αυτοκίνητο ή ένα ποδήλατο.\nΑπό το διεθνές αεροδρόμιο των Χανίων CHQ - Ιωάννης Δασκαλογιάννης απέχουμε 18 χιλιόμετρα: Πρέπει να γνωρίζετε ότι για την μεταφορά σας, συνήθως υπάρχουν στο αεροδρόμιο ταξί και λεωφορεία, επιπλέον, μπορούμε να οργανώσουμε την μεταφορά σας με χρέωση.\nΑπό το λιμάνι της Σούδας 10 χλμ: εδώ υπάρχουν πάντα διαθέσιμα ταξί και αστικά λεωφορεία.\nΑπό το θέρετρο του Σταλού και της Αγίας Μαρίνας: 4 χλμ.\nΑπό το θέρετρο του Πλατανιά: 9χλμ.\nΣτον Σταλό, την Αγία Μαρίνα & τον Πλατανιά, μπορείτε να πάτε με λεωφορείο που εκτελεί δρομολόγια κάθε ώρα, κατά τη διάρκεια του καλοκαιριού τα δρομολόγια γίνονται όλο το εικοσιτετράωρο.\nΓια συσκευές GPS μπορείτε να εισάγετε τις συντεταγμένες του ξενοδοχείου μας\nΓεωγραφικό πλάτος 35.510767 Γεωγραφικό μήκος 23.975121


Νίκος Ρίζος .: Έγραψαν .: Ματιά\nΜατιά .: Έγραψαν .: Νίκος Ρίζος\nΟ Νίκος Ρίζος ήταν ένας μεγάλος Έλληνας κωμικός που… ποτέ δεν κατάλαβε ότι ήταν κοντός!\n20 Απρ 2022 3 Φεβ 2006\nΡίζος: «Πιάσε δυο κανταΐφια. Και που ‘σαι… Κάντα μου μυθιστόρημα.»\nΡίζος: «Πως… Δεν έχεις ακούσει που λένε Άνθρακες ο θησαυρός;»\nΦέρμης: «Κι αύριο εικοσιένα η πίεση…»\nΡίζος: «Κύριε Νεόκοσμε, άμα φτάσεις τριάντα να πουλήσεις… είναι καλή τιμή.»\nΚαι όποιος πει κακό για μας,να του βγει το μάτι σα λουκουμάς!!!!\n129. Άλλη το πρωί, άλλη το βράδυ (Τηλεοπτική σειρά – 1995)\nΟ Βασίλης Λογοθετίδης ήταν ένας από τους καλύτερους Έλληνες κωμικούς...


Τσούκα-Γαρδίκι 0-1: Κρίθηκε με γκολ από τα... αποδυτήρια! [φωτορεπορτάζ]\nΜε ένα γκολ από τα… αποδυτήρια το Γαρδίκι επιβλήθηκε με 1-0 της Τσούκας στο γήπεδο του Αμουρίου για τον 2ο όμιλο της Β’ κατηγορίας στην Φθιώτιδα. Το τέρμα του Σταμπολίδη στο 3ο λεπτό ήταν αυτό που έκρινε την συνάντηση παρά τις εκατέρωθεν ευκαιρίες στην συνέχεια της αναμέτρησης.\nΝα σημειώσουμε πως λόγω κακής κατάστασης του γηπέδου της ΜΑΚΡΑΚΩΜΗΣ το συγκεκριμένο ματς διεξήχθη στο γήπεδο του ΑΜΟΥΡΙΟΥ και ο αγώνας του Β! Γύρου θα διεξαχθεί στο γήπεδο ΜΑΚΡΑΚΩΜΗΣ.\nΔΕΙΤΕ ΕΙΚΟΝΕΣ ΑΠΟ ΤΗΝ ΑΝΑΜΕΤΡΗΣΗ\nTags: Β ΤΟΠΙΚΟΒ ΦΘΙΩΤΙΔΑΣγαρδίκιΤσούκαΦΩΤΟΡΕΠΟΡΤΑΖ


Επίθεση με βιτριόλι: Προφυλακίστηκε η 35χρονη - Τήρησε το δικαίωμα της... | Capital\nΤρίτη, 16-Ιουν-2020 11:49\nΕπίθεση με βιτριόλι: Προφυλακίστηκε η 35χρονη - Τήρησε το δικαίωμα της σιωπής\nΤο δικαίωμα της σιωπής τήρησε ενώπιον του ανακριτή η 35χρονη γυναίκα που κατηγορείται για την επίθεση με βιτριόλι στην Ιωάννα, στην Καλλιθέα στις 20 Μαΐου.\nΌπως είπε ο συνήγορός της Σάκης Κεχαγιόγλου: "Η εντολέας μου λόγω της σωματικής και ψυχολογικής κατάστασης στην οποία βρίσκεται δεν ήταν σε θέση να απολογηθεί. Έκανε χρήση του δικαιώματος της σιωπής και ζήτησε να απολογηθεί σε επόμενο χρόνο. Επιπλέον υπήρξαν νέα στοιχεία τα οποία θέλαμε να μελετήσουμε και με σύμφωνη γνώμη ανακριτή και εισαγγελέα προφυλακίστηκε".\nΌπως μετέδιδε νωρίτερα το Capital.gr: με μια αινιγματική δήλωση που παραπέμπει ακόμα και σε ενδεχόμενη ομολογία της πράξης της, ο ποινικολόγος Σάκης Κεχαγιόγλου, περιέγραψε χθες το ενδεχόμενο πλαίσιο στο οποίο κινείται στην απολογία της η 35χρονη γυναίκα που κατηγορείται για την επίθεση με βιτριόλι στην Ιωάννα, στην Καλλιθέα στις 20 Μαΐου.\nΗ 35χρονη κατηγορούμενη οδηγήθηκε λίγο μετά τις 9:30 στα δικαστήρια της πρώην σχολής Ευελπίδων από αστυνομικούς, έχοντας καλύψει το πρόσωπό της με μια μπλούζα.\n"Η σιωπή της δεν σημαίνει άρνηση της κατηγορίας, αλλά πλήρης αποστασιοποίηση, άρνηση να αντιμετωπίσει την πραγματικότητα της δικογραφίας και των συνεπειών της", είπε χθες ο δικηγόρος, αφήνοντας ανοιχτά όλα τα ενδεχόμενα για την επιλογή της υπερασπιστική της γραμμής.\nΣύμφωνα με πληροφορίες μάλιστα, η 35χρονη μπορεί από το να ασκήσει δικαίωμα σιωπής (να μην πει τίποτε, αφού όπως λέει ο δικηγόρος της είναι σχεδόν βέβαιος πως θα προφυλακιστεί) είτε να είναι ποταμός μιλώντας για τα πάντα.\nΠάντως είναι προφανές στα μάτια έγκυρων νομικών αναλυτών πως η εμπλοκή της στην υπόθεση (σε ένα βαθμό τουλάχιστον) είναι πολύ δύσκολο να την αρνηθεί κάποιος. Προφανώς λοιπόν μένει να φανεί σε πιο βαθμό είτε θα αποδεχτεί γεγονότα ή ενέργειες και τι θα επικαλεστεί για αυτά, εφόσον αποφασίσει να απαντήσει στα ερωτήματα του ανακριτή. Ο άλλος δρόμος, της σιωπής, είναι προφανώς ένας δρόμος στρωμένος προς τις φυλακές, με μόνο ένα ζητούμενο: Την αναζήτηση τυχόν διαταραχών.\nΑκαταλόγιστη ή καλύτερα ένοχη\nΣε αυτό το μοτίβο ο συνήγορός της αρνείται να αποκαλύψει αν θα υποβληθεί αίτημα ψυχιατρικής πραγματογνωμοσύνης, αναμένοντας προφανώς αυτό να γίνει αυτεπαγγέλτως από τον ανακριτή με βάση τα ιστορικά δεδομένα της υπόθεσης, την εμμονή που προκύπτει μέσα από τα στοιχεία της δικογραφίας, της ζηλοφθονίας και άλλα χαρακτηριστικά που συγκροτούν ένα συγκεκριμένο ψυχολογικό υπόστρωμα. Βέβαια όπως εξηγούν νομικές πηγές η ψυχική διαταραχή δεν αρκεί. Πρέπει να προκαλέσει αιτιωδώς την αδυναμία του δράστη να αντιληφθεί τον άδικο χαρακτήρα της πράξης του (άρθρο 34 ΠΚ).\nΣε αυτό το επίπεδο λοιπόν ο Σ. Κεχαγιόγλου χθες έκανε μια νομική ντρίπλα δηλώνοντας (Mega) σε απάντηση "όσων λένε πως πάω να την βγάλω τρελή" πως "εφόσον οδηγηθεί σε δίκη και κριθεί ακαταλόγιστη τότε θα κηρυχθεί αθώα της πράξης και θα διαταχθεί ο εγκλεισμός της σε ψυχιατρείο επ΄ αόριστον. Αντίθετα αν κριθεί ένοχη με την βαρύτερη κατηγορία της απόπειρας ανθρωποκτονίας (με την οποία διαφωνώ) με βάση τα νομικώς ισχύοντα τώρα, θα αποφυλακιστεί σε 3,5 -4 χρόνια. Τι είναι προτιμότερο για την υπεράσπιση;".\nΤα τηλέφωνα μιλούν\nΠαράλληλα, μέσα στις επόμενες μέρες, σύμφωνα με πληροφορίες, θα ενταχθούν στη δικογραφία τα όσα αποκάλυψαν οι αστυνομικοί από τις τηλεφωνικές επικοινωνίες της 35χρονης, οι οποίες είχαν τεθεί σε παρακολούθηση έξι ημέρες πριν την σύλληψή της.\nΣτο στόχαστρο των αστυνομικών είναι και όλα όσα έψαξε η κατηγορούμενη στο διαδίκτυο, προκειμένου να βρεθεί πότε ακριβώς αναζήτησε και βρήκε το βιτριόλι και κυρίως πώς πληροφορήθηκε τους τρόπους με τους οποίους κατάφερε να καλύψει τα ίχνη της.\nΑξίζει να σημειωθεί, ότι κατά τη διάρκεια της τηλεφωνικής παρακολούθησής της, η 35χρονη δεν είχε κάνει οποιαδήποτε αναφορά στην επίθεση με το βιτριόλι, ενώ χρησιμοποιούσε τις διαδικτυακές εφαρμογές συνομιλιών (Viber κλπ).\nΤο μήνυμα γρίφος\nΧθες επίσης αποκαλύφθηκε ένα ιδιόχειρο σημείωμα της 35χρονης κατηγορούμενης το οποίο βρήκαν οι αρχές στο σπίτι της.\nΣυγκεκριμένα σημείωμα περιστρέφεται γύρω από τον 40χρονο, που φέρεται να ήταν το "μήλο της έριδος" στη μοιραία σχέση μεταξύ των δύο γυναικών, τουλάχιστον κατά την εκτίμηση της 35χρονης.\n"Αυτός, με αυτόν πορεύομαι, ξαφνικά εκεί που είναι μόνος του και θέλει να με δει, κάποια του κολλάει. Αλλά δεν κάνει κάτι. Με κρατάει στα χέρια του", αναφέρεται μεταξύ άλλων στο σημείωμα. "Θα φύγω από τη ζωή του ή θα με διώξει;", προσθέτει σε άλλο σημείο.\nΈνα άλλο ενδιαφέρον στοιχείο είναι πως στη δικογραφία υπάρχει μαρτυρία ενός άνδρα, γείτονα της Ιωάννας, ο οποίος είδε τον περασμένο Ιανουάριο μια γυναίκα που παρακολουθούσε τις κινήσεις της.\nΚαι συγκεκριμένα από τις 22 Ιανουαρίου έως τις αρχές Φεβρουαρίου. Βάσει δε της εν λόγω κατάθεσης φαίνεται πως η συγκεκριμένη γυναίκα προφανώς έκανε και "πρόβες" από τότε για το πώς θα τη "σημαδέψει", αφού ο γείτονάς της λέει πως κάποια από τις φορές που την είδε έξω από την πολυκατοικία κρατούσε μια σακούλα που έμοιαζε σαν νοσοκομειακός ορός. Κατά τον μάρτυρα δε, η γυναίκα "σε όλη τη διάρκεια του παραπάνω περιστατικού, έκανε συνέχεια το σταυρό της, με νευρικό τρόπο…".\nΗ κατάθεση, δόθηκε στις 22 Μαΐου 2010, όταν ακόμα οι Αρχές δεν είχαν βάλει την 35χρονη κατηγορούμενη στον στενό κύκλο των υπόπτων. Συγκεκριμένα όπως αναφέρει ο μάρτυρας: "…Στις 22 Ιανουαρίου 2020 και περί ώρα 22.00 μ.μ., ενώ βρισκόμουν στο διαμέρισμά μου, μπήκε ο γιος μου ο οποίος επέστρεψε από το φροντιστήριο ξένων γλωσσών και μου είπε τρομαγμένος ότι, μπροστά από την πολυκατοικία, επί της οδού Θερμοπυλών κρυβόταν ένα άτομο, το οποίο φορούσε μαύρα ρούχα και μαύρο σκούφο και το πρόσωπο του ήταν καλυμμένο με κασκόλ.\nΕπίσης μου είπε ότι το ίδιο άτομο, βρισκόταν στο ίδιο σημείο και στις 19.45μ.μ. της ίδιας ημέρας, την ώρα που έφευγε από την πολυκατοικία για να πάει στο φροντιστήριο. Αμέσως βγήκα στο μπαλκόνι και είδα αυτό το άτομο να έχει περάσει μέσα από την πρασιά της εισόδου της πολυκατοικίας, κρατώντας αναμμένο φακό στο χέρι και την ρώτησα αυστηρά: " Ψάχνετε κάτι;". Τότε έφυγε με ταχύ βήμα κινούμενο επί της οδού Θερμοπυλών προς την οδό Χρυσοστόμου Σμύρνης.\nΜετά από δύο μέρες, στις 24 Ιανουαρίου 2020, πάλι ήρθε ο γιος μου από το φροντιστήριο και μου είπε ότι ήταν κάτω το ίδιο άτομο. Μέχρι να βγω στο μπαλκόνι, το άτομο είχε εξαφανιστεί. Την επόμενη Δευτέρα 27 Ιανουαρίου 2020, περί τώρα 20:30 μ.μ , ενώ βρισκόμουν εκτός της οικίας μου, με κάλεσε η σύζυγος μου και μου είπε ότι είδε από το μπαλκόνι μας, το ίδιο άτομο να περπατάει επί της οδού Πλάτωνος, από την οδό Θερμοπυλών μέχρι την οδό Κοραή, κρατώντας μια πλαστική σακούλα στο χέρι, η οποία της έμοιαζε σαν νοσοκομειακό όρος. Επίσης μου είπε ότι από την σωματοδομή, κατάλαβε ότι πρόκειται για γυναίκα.\nΝα επισημάνω εδώ ότι ανάμεσα σε αυτή τη διαδρομή, βρίσκεται και η πολυκατοικία στην οποία διαμένει η παθούσα. Αμέσως ξεκίνησα για να επιστρέψω στο σπίτι και μέχρι να φτάσω, το άτομο είχε φύγει. Μετά από μερικές ημέρες, δεν θυμάμαι ημερομηνία, νομίζω ότι ήταν αρχές Φεβρουαρίου, περί ώρα 21:00 μ.μ., ενώ ερχόμουν στην πολυκατοικία, συνάντησα στο διάδρομο του δεύτερου ορόφου, την σύζυγό μου και την γειτόνισσα Λ.Φ., οι οποίες ήταν αναστατωμένες και μου είπαν ότι, πριν λίγη ώρα είχαν δει από τα μπαλκόνια, την ίδια γυναίκα να βρίσκεται στο δρόμο μπροστά από την πολυκατοικία και έπειτα από κάποια λεπτά αποχώρησε.\nΜπήκαμε στα διαμερίσματα μας και μετά από περίπου 45 λεπτά, βγήκα στο μπαλκόνι και είδα ξανά την ίδια γυναίκα από κάτω. Βγήκα από το διαμέρισμα και χτύπησα στο διαμέρισμα της Λ.Φ. και την ενημέρωσα. Κατεβήκαμε μαζί και βγήκαμε από την πολυκατοικία.\nΣτη συμβολή των οδών Πλάτωνος και Θερμοπυλών είδαμε τη γυναίκα αυτή και κινηθήκαμε προς το μέρος της. Μόλις μας είδε έκανε την αδιάφορη και κινήθηκε επί της Πλάτωνος με κατεύθυνση προς την οδό Μεταμορφώσεως. Μόλις έφτασα στη γωνία της φώναξα: "Να σας ρωτήσω κάτι;". Μόλις άκουσε την φωνή μου πέρασε από την απέναντι πλευρά της οδού Πλάτωνος και μπήκε στην οδό Ιωαννίνων. Συνεχίσαμε να την ακολουθούμε σε όλη την Ιωαννίνων και ταυτόχρονα της φώναζα: "Πες μου τι κάνεις κάτω από το σπίτι μου κάθε μέρα. Θέλεις κάτι;". Αυτή γύρισε και από απόσταση μου είπε: "Δεν θα σας δώσω και αναφορά". Άρχισα να της φωνάζω και να της λέω να μην τολμήσει να ξαναέρθει κάτω από το σπίτι και τότε αυτή μου είπε αυστηρά: " Θα πηγαίνω όπου θέλω. Δημόσιος είναι ο χώρος".\nΈστρεψε στην οδό Αργοστολίου, με κατεύθυνση πάλι προς την Θερμοπυλών, διέσχισε την Θερμοπυλών και έστριψε στην οδό Παπαχριστοφίλου. Κινήθηκε επί αυτής και κατέληξε στην οδό Πλάτωνος. Πέρασα στο απέναντι πεζοδρόμιο, και συγκεκριμένα μπροστά από την πολυκατοικία της παθούσας, και άρχισε να κατευθύνεται προς την οδό Κοραή. Λίγο πριν φτάσει στην οδό Κοραή κατάφερα να την πλησιάσω σχεδόν στα 4 μέτρα. Έστριψε πάλι στην οδό Κοραή και έπειτα πήγε στην Αργοστολίου. Σε εκείνο το σημείο μου είπε η Λ.Φ. να την αφήσουμε, φοβούμενοι μήπως είχε κάποιο όπλο πάνω της.\nΗ γυναίκα αυτή φορούσε σκούρου χρώματος ρούχα. Παλτό, σκούφο, κασκόλ γύρω από το πρόσωπο της και φαινόταν μόνο τα μάτια της και κάποιες μπούκλες πεταγόταν στο μέτωπο της κάτω από το σκουφί. Ήταν ύψους μεταξύ 1.65 – 1.70, ούτε αδύνατη ούτε ευτραφής, τα μαλλιά της ήταν σκούρου χρώματος, τα μάτια της ήταν σκούρα, στρογγυλά και προεξείχαν αρκετά από το πρόσωπο της.\nΑπό την σωματοδομή, το περπάτημα και τη φωνή της, θεωρώ ότι είναι ηλικίας μικρότερης των 45 ετών. Πιθανόν να ήταν 35 με 45. Καθ όλη τη διάρκεια του παραπάνω περιστατικού, η εν λόγω έκανε συνέχεια το σταυρό της, με νευρικό τρόπο. Αυτή ήταν η τελευταία φορά που την είδαμε. Κάθε βράδυ κοιτούσαμε έξω από το σπίτι και δεν την είδαμε ποτέ. Έπειτα ξεκίνησαν τα μέτρα αντιμετώπισης του κορονοϊού και δεν κυκλοφορούσε κάνεις.\nΣας τα μεταφέρω αυτά επειδή συνέβησαν κάτω από το σπίτι της παθούσας και επειδή ο τρόπος που κινούνταν η άγνωστη γυναίκα έδειχνε σαν να παρακολουθούσε την περιοχή".\n* Επίθεση με βιτριόλι: Η 35χρονη είχε βάλει GPS στο αυτοκίνητο της Ιωάννας


Ο θρύλος του Καπετάν Γεράκη ebooks.gr\nΑρχική» Ο θρύλος του Καπετάν Γεράκη\nΟ θρύλος του Καπετάν Γεράκη\nΣυγγραφέας : Colfer Eoin\nΕικονογράφος : Ross Tony\nISBN : 978-960-453-417-3\nΣειρές : Βατόμουρο\nΤο φάντασμα του σκληρού πειρατή καπετάν Γεράκη δε θα ησυχάσει, αν δεν πάρει εκδίκηση για το αγόρι που τον κάρφωσε στο κεφάλι με ένα τσεκούρι πριν από τόσα χρόνια. Και αν δε βρει το ίδιο, του κάνει ένα οποιοδήποτε εννιάχρονο αγόρι...\nΈτσι λέει τουλάχιστον ο μεγάλος αδερφός του Γουίλ, ο Μ¨αρτι. Ο Γουίλ όμως δε φοβάται. Ακόμα κι αν είναι ο μόνος εννιάχρονος εκεί γύρω, ο καπετάν Γεράκης είναι άλλη μια απ' τις ιστορίες του Μάρτι. Ή μήπως όχι;\nΟ θησαυρός της μούμιας\nΟ Αχιλλέας και οι ήρωες του διαστήματος


Οι απαντήσεις στα θέματα της Κοινωνιολογίας και της Βιολογίας - Platform.gr\nΟι απαντήσεις στα θέματα της Κοινωνιολογίας και της Βιολογίας\nΑπό τα Εκπαιδευτήρια Νέα Παιδεία και Φροντιστήριο Ορόσημο\nΜε την εξέταση των υποψηφίων σε Κοινωνιολογία και Βιολογία συνεχίστηκαν σήμερα, Παρασκευή 19 Ιουνίου, οι Πανελλαδικές Εξετάσεις στα Γενικά Λύκεια. Οι υποψήφιοι με το νέο σύστημα διαγωνίστηκαν στα μαθήματα Προσανατολισμού της Βιολογίας και της Κοινωνιολογίας. Οι υποψήφιοι με το παλαιό σύστημα διαγωνίστηκαν στη Βιολογία Προσανατολισμού και τη Βιολογία Γενικής Παιδείας.\n1. Τα ενδοσπόρια είναι αφυδατωμένα κύτταρα με ανθεκτικά τοιχώματα και χαμηλούς μεταβολικούς ρυθμούς.\n2. Αν στο περιβάλλον αντί για γλυκόζη υπάρχει ο δισακχαρίτης λακτόζη, το βακτήριο έχει τη δυνατότητα να τον διασπάσει για να επιβιώσει. Οι ερευνητές περιέγραψαν την ικανότητα του βακτηρίου Ε. coli να παραγάγει τα τρία απαραίτητα ένζυμα που χρειάζεται για να μεταβολίσει το δισακχαρίτη λακτόζη, όταν δεν υπάρχει γλυκόζη. Τα τρία αυτά ένζυμα βρίσκονται το ένα δίπλα στο άλλο πάνω στο γονιδίωμα του\n3. βακτηρίου και αποτελούν μια μονάδα, που την ονόμασαν οπερόνιο της λακτόζης. Σε αυτό περιλαμβάνονται εκτός από αυτά τα γονίδια, που ονομάζονται δομικά, και αλληλουχίες DNA που ρυθμίζουν τη μεταγραφή τους. Οι αλληλουχίες αυτές που βρίσκονται μπροστά από τα δομικά γονίδια είναι κατά σειρά ένα ρυθμιστικό γονίδιο, ο υποκινητής και ο χειριστής. Ο καταστολέας κωδικοποιείται από ένα ρυθμιστικό γονίδιο, που βρίσκεται μπροστά από τον υποκινητή. Το ρυθμιστικό γονίδιο μεταγράφεται συνεχώς και παράγει λίγα μόρια του καταστολέα. Όταν στο θρεπτικό υλικό υπάρχει μόνο λακτόζη, τότε ο ίδιος ο δισακχαρίτης προσδένεται στον καταστολέα και δεν του επιτρέπει να προσδεθεί στο χειριστή. Τότε η RNA πολυμεράση είναι ελεύθερη να αρχίσει τη μεταγραφή. Δηλαδή η λακτόζη λειτουργεί ως επαγωγέας της μεταγραφής των γονιδίων του οπερονίου. Τότε τα γονίδια αρχίζουν να «εκφράζονται», δηλαδή να μεταγράφονται και να συνθέτουν τα ένζυμα για τη διάσπαση της λακτόζης.\n4. Στο γονιδίωμα των προκαρυωτικών οργανισμών υπάρχουν γονίδια ενζύμων που παίρνουν μέρος στη βιοσύνθεση διάφορων αμινοξέων και οργανώνονται σε οπερόνια, δηλαδή σε ομάδες που υπόκεινται σε κοινό έλεγχο της έκφρασής τους.\n- 5’ και 3’ αμετάφραστες περιοχές\n- Γονίδια που μεταγράφονται σε tRNA\n- Γονίδια που μεταγράφονται σε rRNA\n- Κωδικόνια λήξης\n1. Ένα αντίσωμα αναγνωρίζει μόνο μία περιοχή του αντιγόνου, η οποία ονομάζεται αντιγονικός καθοριστής.\n2. Διαγονιδιακοί οργανισμοί είναι οι φυτικοί και ζωικοί οργανισμοί που έχουν δημιουργηθεί με τεχνικές Γενετικής Μηχανικής και περιέχουν γονίδια από άλλο οργανισμό, συνήθως διαφορετικού είδους.\n3. Ο φορέας κλωνοποίησης είναι ένα μόριο DNA, π.χ. πλασμίδιο ή DNA φάγων, το οποίο μπορεί να αυτοδιπλασιάζεται ανεξάρτητα μέσα σε ένα κύτταρο-ξενιστή όπως ένα βακτήριο.\n- Ο καρκίνος δεν προκαλείται από μία μετάλλαξη, αλλά από τη «συσσώρευση» αρκετών γενετικών αλλαγών στα κύτταρα. Οι μεταλλάξεις αυτές είναι αποτέλεσμα διαφορετικών περιβαλλοντικών μεταλλαξογόνων παραγόντων όπως η ακτινοβολία ή χημικές ουσίες.\n- Στη δημιουργία κάθε είδους καρκίνου συμμετέχουν συνήθως τόσο τα ογκογονίδια όσο και τα ογκοκατασταλτικά γονίδια.\n-Περιοριστική ενδονουκλεάση (για το DNA του οργανισμού - δότη και για το φορέα κλωνοποίησης)\n-Περιοριστική ενδονουκλεάση (μόνο για το φορέα κλωνοποίησης)


Υψηλός - το καυτό υδροδιαλυτό πλυντήριο ποιοτικών νοσοκομείων PVA τοποθετεί 28» Χ 39 σε σάκκο»\nΑρχική Σελίδα\tΠροϊόνταΥδροδιαλυτή τσάντα PVAΥψηλός - το καυτό υδροδιαλυτό πλυντήριο ποιοτικών νοσοκομείων PVA τοποθετεί 28» Χ 39 σε σάκκο»\nΗ υδροδιαλυτή τσάντα πλυντηρίων μπορεί να χρησιμοποιηθεί ευρέως στο νοσοκομείο, ξενοδοχείο και ούτω καθεξής. Μην χρειαστείτε την επαφή με το μολυσμένο ιματισμό και μπορεί να τους βάλει στο πλυντήριο άμεσα. Οι υδροδιαλυτές τσάντες πλυντηρίων είναι μια οικονομικώς αποδοτική λύση που μειώνει ουσιαστικά τον κίνδυνο της μόλυνσης και cross-infection για το προσωπικό, τους ασθενείς και το προσωπικό πλυντηρίων. Η γεμισμένη τσάντα μεταφέρεται έπειτα στο πλυντήριο και έξω κλειστός στο πλυντήριο. Οι τσάντες πλυντηρίων διαλύουν εντελώς στο πλύσιμο, μην αφήνοντας κανένα ενδεχομένως μολυσμένο πλαστικό απόβλητο. Το περιεχόμενο των τσαντών δεν χρειάζεται να αντιμετωπιστεί έως ότου το πλύσιμο και ο ξηρός κύκλος είναι πλήρεις.\nΟι υδροδιαλυτές τσάντες είναι μη τοξικές. Οι τσάντες θα διαλύσουν εντελώς στο νερό κατά τη διάρκεια της διαδικασίας πλύσης. Δεν αφήνουν κανένα ενδεχομένως μολυσμένο απόβλητο και δεν μολύνουν το νερό.\nΤο μολυσμένο περιεχόμενο της τσάντας πλυντηρίων δεν πρέπει να αντιμετωπιστεί από το προσωπικό έως ότου ολοκληρώνονται το πλύσιμο και οι ξεραίνοντας κύκλοι.\nΗ χρήση της ιατρικής υδροδιαλυτής τσάντας πλυντηρίων μπορεί πολύ να βελτιώσει το εργασιακό περιβάλλον της περιοχής θαλάμων, πλυντήριο, μειώνοντας τη μολυσματική ανοικτή αρίθμηση πακέτων, ανοικτή παράδοση πακέτων και άλλες διαδικασίες, να μειώσει την ένταση εργασίας, εκτός από τις δαπάνες προσωπικού, μειώνουν την έκθεση προσωπικού ιατρικής φροντίδας στους μολυσματικούς παράγοντες και το περιστατικό της διαγώνιας μόλυνσης.\nΗ χρήση της ιατρικής υδροδιαλυτής τσάντας πλυντηρίων μπορεί να μειώσει τις ιατρικές δαπάνες προστατευτικού εξοπλισμού προσωπικού.\nΤο ιατρικό υδροδιαλυτό πλυντήριο τοποθετεί τις βιοδιασπάσιμες ιδιότητες σε σάκκο, καμία ρύπανση στο περιβάλλον και το νερό, είναι ένα είδος νέων ευνοϊκών για το περιβάλλον βιοδιασπάσιμων υλικών.\n660 X 840mm Χ 25micron\n710 X 990mm Χ 25micron\n914 X 990mm Χ 25micron\n990 X 1000mm Χ 25micron\nΤο χρώμα και η προδιαγραφή είναι διαθέσιμα κατόπην του αιτήματος των πελατών. Το μέγιστο μέγεθος είναι 1000mm*1200mm.\nΧρώμα: φυσικός/κόκκινος/πορτοκαλής/κίτρινος είναι διαθέσιμος. Μπορέστε να τυπώσετε τα επιβλαβή απόβλητα και άλλα σχέδια κ.λπ. χαρακτηρισμού.


Κώστας Μαρκόπουλος - eiome.gr\nHome Μέλη ΕΙΟΜΕ Κώστας Μαρκόπουλος\nΧειρουργός θώρακος και αγγείων\nΟ Κώστας Μαρκόπουλος (γεννημένος στην Αθήνα το 1960) είναι χειρουργός θώρακος και αγγείων. Φοίτησε στην Ιατρική Σχολή Αθηνών, πήρε πτυχίο το 1984 και στην συνέχεια εκπαιδεύτηκε στη Γενική Χειρουργική για 3 χρόνια στο Νοσοκομείο Μεταξά (1985-86) και στο Νοσοκομείο του Ερυθρού Σταυρού (1986-88). Μετά συνέχισε την εξειδίκευση για 4 χρόνια στην χειρουργική θώρακος- καρδιάς και αγγείων, στο Νοσοκομείο Μεταξά (1988-91) και Ιπποκράτειο (1991-92). Το 1992 έλαβε τον τίτλο του χειρουργού θώρακος και μεγάλων αγγείων.\nΤην ίδια χρονιά μετέβη στο Montefiore Hospital στο Pittsburgh των ΗΠΑ όπου μετεκπαιδεύτηκε στην χρήση Nd-Yag Laser στην χειρουργική των πνευμόνων, τόσο μέσω εύκαμπτου βρογχοσκοπίου όσο και στο χειρουργικό πεδίο, για αναίμακτες αφαιρέσεις όγκων από τους πνεύμονες. Με την επιστροφή του συμπλήρωσε την εξειδίκευση στα Laser με την παρακολούθηση ειδικού σεμιναρίου του Μετσόβειου Πολυτεχνείου στην παραγωγή και χρήση στους ανθρώπινους ιστούς όλων των ειδών Laser (Nd-Yag, CO2, Argon, Διοδικό, κλπ). Τον Δεκέμβριο του 1992 διορίστηκε Επιμελητής στην χειρουργική κλινική Θώρακος και Αγγείων στο Νοσοκομείο Πεντέλης (1ο Νοσοκομείο ΙΚΑ) όπου και εργάστηκε μέχρι το 1999, έχοντας στο μεταξύ διεκπεραιώσει πάνω από 600 επεμβάσεις σε θώρακα και αγγεία και έχοντας κάνει 200 βρογχοσκοπήσεις με εύκαμπτο βρογχοσκόπιο.\nΑπό το 1994 και έχοντας το δικαίωμα από την σύμβασή του χειρούργησε στο Ιατρικό Κέντρο Αθηνών και Παλαιού Φαλήρου καθώς και στον Κυανού Σταυρό και από το 1999 στην Κεντρική Κλινική Αθηνών που τότε ξεκίνησε τη λειτουργία της. Παράλληλα, διατηρούσε ιατρεία τόσο στην Αθήνα, στην περιοχή της Καλλιθέας) όσο και στην Χαλκίδα. Το 1999 εγκατέλειψε τα δημόσια νοσοκομεία και αφιερώθηκε στην ιδιωτική ιατρική αναλαμβάνοντας τη Διεύθυνση της Χειρουργικής Θώρακος και Αγγείων στην Κεντρική Κλινική Αθηνών.\nΤο 2004 εξελέγη βουλευτής Ευβοίας της Νέας Δημοκρατίας και λόγω ασυμβίβαστου διέκοψε το ιατρικό επάγγελμα αλλά όχι και τα χειρουργεία ή το ιατρείο στην Χαλκίδα. Συνέχισε να συμμετέχει σε ιατρικά συμβούλια και δύσκολα χειρουργεία όταν προέκυπτε ανάγκη καθώς επίσης συνέχισε το κοινωνικό έργο του στο ιατρείο της Χαλκίδας.\nΤο 2009, όλα τα παραπάνω διεκόπησαν, αφού ορίστηκε Υπουργός Τουριστικής Ανάπτυξης. Από τον Ιανουάριο του 2015 επανήλθε στην Διεύθυνση της Χειρουργικής Θώρακος και Αγγείων στην Κεντρική Κλινική Αθηνών, ασκώντας όλο το εύρος της χειρουργικής θώρακος (βρογχοσκοπήσεις, θωρακοσκοπήσεις, ανοικτή θωρακοχειρουργική) και της Αγγειοχειρουργικής (ενδαγγειακή χειρουργική, stent, κλασσική χειρουργική αγγείων).\nΟ Κώστας Μαρκόπουλος είναι παντρεμένος, είναι πατέρας 2 παιδιών, ομιλεί Αγγλικά και Γαλλικά και είναι μέλος της Ευρωπαϊκής Θωρακοχειρουργικής Εταιρείας.


Όπως λέει και ο τίτλος σήμερα θα υπάρξει και πάλι Λατινική Αμερική στις επιλογές μας και μάλιστα εξ ολοκλήρου! Οι επιλογές θα είναι και πάλι τρεις όπως και χθες και θα τις δούμε αμέσως…\nOpony zimowe: o czym pamiętać przy wy…\nΗ πρώτη έρχεται από το Confederations Cup και το Χιλή – Αυστραλία. Το παιχνίδι θα καθορίσει και το ποιος θα προκριθεί στα ημιτελικά με το προβάδισμα να το έχουν οι Χιλιανοί έχοντας 4 βαθμούς έναντι ενός της Αυστραλίας. Το παιχνίδι εκτός από άσσο, βλέπω να έχει και γκολ, αφού τα »καγκουρό» μέχρι στιγμής σκόραραν και στα δύο παιχνίδια. Ο άσσος σε συνδυασμό με το G/G πληρώνει 2,85 στον Stoiximan.\nΗ δεύτερη επιλογή έρχεται από Αργεντινή και το Μπόκα Τζούνιορς – Ουνιόν Σάντα Φε. Η Μπόκα έχει πάρει ήδη το πρωτάθλημα και ετοιμάζει φιέστα σήμερα, με την Ουνιόν να μην είναι σε φόρμα προερχόμενη από ήττες, χωρίς μάλιστα να έχει και κίνητρο. Θα κρατήσω τον άσσο συνδυαστικά με το Over 2,5 στο 1,95 της Betshop περιμένοντας και πολλά γκολ.\nΤελευταία επιλογή από το Γκρέμιο – Κορίνθιανας. Και οι δύο ομάδες είναι σε φόρμα, με την Γκρέμιο να έχει σερί 6-1-0 και την Κορίνθιανς να έχει σερί 7-1-0. Με την φόρα που έχουν και οι δύο βλέπω να σκοράρουν τουλάχιστον από μία φορά αμφότερες, με το G/G να πληρώνει εξαιρετικά στο 2,15 της Interwetten. Βραζιλιάνοι είναι άλλωστε και τα εμφανίζουν συχνά τα γκολ…\nThe post Επιμένουμε Λατινικά appeared first on Πάμε στοίχημα Προγνωστικά Δωρεάν.


WOOFIS ARF KAΪ: Περιστασιακός ρατσισμός...\n...ή casual racism, αγγλιστί (αν εντοπίσω πιο "δόκιμον όρον" που το περιστασιακός για το casual εννά το διορθώσω). Διότι στο έναν άκρον, στην προκειμένην περίπτωσην μπορεί να είναι η υπερβολή της "πολιτικής ορθότητας", όπου τα πάντα ενδέχεται να προσβάλουν κάποιον ή κάτι, τζ̆αι στο άλλον άκρον εν η ανοχή συμπεριφορών που μπορεί όντως να μεν πηγάζουν που νοσηρές προθέσεις αλλά εκ του αποτελέσματος να προκαλούν παρόμοιας φύσεως προβλήματα με τον "συνειδητόν ρατσισμόν".\nΕίχα γράψει πάντως παλιά για τες διακρίσεις, οι οποίες εν συνιστούν αυτομάτως ρατσισμόν τζ̆αι εν στοιχείον της συμπεριφοράς των πάντων. Ο ρατσισμός έννεν απλά διάκριση, είναι δυσμενής διάκριση. Τι συνιστά όμως "περιστασιακόν ρατσισμόν";\nΟ περιστασιακός ρατσισμός είναι μια μορφή ρατσισμού. Αναφέρεται σε συμπεριφορές που παριλαμβάνουν αρνητικά στερεότυπα ή προκαταλήψεις για ανθρώπους με βάση την φυλή, το χρώμα, την εθνικότητα, το φύλο, τον σεξουαλικό προσανατολισμό κλπ.\nΠαραδείγματα περιλαμβάνουν ανέκδοτα, τυπικά σχόλια και αποκλεισμός ανθρώπων από κοινωνικά δρώμενα με βάση την φυλή ή άλλα χαρακτηριστικά τους.\nΠως είναι διαφορετικός από άλλα είδη ρατσισμού;\nΚάποιοι συνδέουν τον ρατσισμό με μια πίστη στην ανωτερότητα της φυλής (ή άλλων ομαδοποιήσεων) ή σε σκόπιμες συμπεριφορές διακρίσεων. Ο περιστασιακός ρατσισμός δεν αφορά τόσο σε κάποια πίστη περί "φυλετικής ή άλλης ανωτερότητας" αλλά σε αρνητική προκατάληψη ή στερεότυπα σε ότι αφορά τη φυλή (ή άλλες ομαδοποιήσεις). Σε αντιδιάστολή με τις έκδηλες και διεθνείς πράξεις ρατσισμού, ο περιστασιακός ρατσισμός συχνά δεν έχει πρόθεση να προσβάλει ή να κάνει κακό.\nΤο ότι απουσιάζει η κακή πρόθεση, δεν καθιστά τον περιστασιακό ρατσισμό, "μη ρατσισμό";\nΈνα από τα εμπόδια στο να γίνει μια ανοικτή συζήτηση για τις φυλές είναι η τάση να υποτιμηθούν καταστάσεις ως "όχι όντως ρατσιστικές". Αυτό μπορεί να ενθαρρύνει ή να αποθρασύνει την προκατάληψη. Δεν χρειάζεται να ενταχθεί κάποιος σε δόγματα φυλετικής ή άλλης υπεροχής για να πει ή να κάνει κάτι με ρατσιστικές προεκτάσεις. Ο ρατσισμός αφορά τόσο στο αποτέλεσμα όσο και στην πρόθεση. Δεν πρέπει να ξεχνάμε αυτούς οι οποίοι υπόκεινται την δυσμενή διάκριση.\nΓιατί οφείλουμε να ασχολούμαστε με φαινόμενα περιστασιακού ρατσισμού;\nΌπως και άλλα είδη ρατσισμού, ο περιστασιακός ρατσισμός μπορεί να περιθωριοποιήσει, υποβαθμίσει ή να εξευτελίσει αυτούς που τον υπόκεινται. Μπορεί να προκληθεί ζημιά ακόμα και όταν η συμπεριφορά μας δεν άγεται από μίσος ή κακεντρέχεια."\nΚλείω όπως άρχισα. Ούτε υπερβολήν στην "πολιτικήν ορθότηταν", ούτε ανοχή σε προφανώς ρατσιστικές συμπεριφορές, ασχέτως αν διαγνώσουμεν την έλλειψην "κακής πρόθεσης". Εν γνωστόν εξάλλου ότι "ο δρόμος προς την κόλασην εν στρωμένος με καλές προθέσεις".\nΏσπου να ξειληφτεί ο ρατσισμός, σε ούλλες του τες μορφές τζ̆αι εντάσεις, stay cool and keep rocking!\nΕτικέτες περιστασιακός ρατσισμός, ρατσισμός, casual racism


Τα παπούτσια στις όχθες του Δούναβη θυμούνται… - ALT.gr\nΤα παπούτσια στις όχθες του Δούναβη θυμούνται…\n19 Ιούν 2020 | 06:25\nΔίπλα στη Γέφυρα των Αλυσίδων στον Δούναβη είναι το Μνημείο για τους 550.000 Ούγγρους Εβραίους που έχασαν τη ζωή τους το 1944–45. Χιλιάδες από αυτούς πυροβολήθηκαν δίπλα στην όχθη από συμπατριώτες τους, συνεργάτες των Ναζί. Πριν τους εκτελέσουν, τους ανάγκαζαν να βγάλουν το πιο πολύτιμο πράγμα που είχαν επάνω τους, τα παπούτσια τους. Το πρωτότυπο μνημείο είναι έργο του σκηνοθέτη Can Togay και του γλύπτη Gyula Pauer.\nΕίναι μια διαδρομή από 40 ζεύγη μπρούτζινων παπουτσιών, διαφορετικών μεταξύ τους, πάνω στις πλάκες του πεζοδρομίου. Λες και είναι το τέλος μιας δραματικής χορογραφίας ή ενός αφαιρετικού σκηνικού μιας ανατριχιαστικής ιστορίας που όμως είναι αληθινή.\nΠριν από την έναρξη του Β’ Παγκοσμίου Πολέμου η Ουγγαρία υπό την διακυβέρνηση του Μίκλος Χόρτι, ήταν ήδη φασιστική. Αυτό είχε ως αποτέλεσμα κατά τη διάρκεια του πολέμου να είναι σύμμαχος με τον Χίτλερ. Η φασιστική κυβέρνηση είχε δημιουργήσει ναζιστικά τάγματα, τα επονομαζόμενα Σταυρωτά Βέλη, τα οποία πολέμησαν στο πευρό των ΕςΕς και καταδίωξαν κομμουνιστές, συνδικαλιστές, Εβραίους, Ρομά, ΛΟΑΤΚΙ, ανάπηρους και άλλες μειονότητες. Μετά την εισβολή των Ναζί στην Ουγγαρία το 1944, σε λιγότερο από 3 μήνες, η ουγγρική χωροφυλακή, σε συνεργασία με τους Γερμανούς, συγκέντρωσε σχεδόν 440.000 Εβραίους από ολόκληρη την Ουγγαρία σε προσωρινά «γκέτο καταστροφής» και τους παρέδωσε στους Γερμανούς στα σύνορα με τη Γερμανία. Βρήκαν τραγικό θάνατο στο κέντρο εξόντωσης Αουζβιτς – Μπίρκεναου.\nΟι 100.000 Εβραίοι της Βουδαπέστης συγκεντρώθηκαν σε γκέτο και όσοι επέζησαν απελευθερώθηκαν από τον κόκκινο στρατό κατά τη λήξη του πολέμου.\nΠαρόλα αυτά οι Ούγγροι δείχνουν να μη διδάχθηκαν τίποτα από την ιστορία της χώρας τους. Έτσι από το 2010 (με μια μικρότερη θητεία 1998- 2002) έχουν εκλέξει πρωθυπουργό τον Βίκτορ Ορμπάν, έναν ακροδεξιό πολιτικό, ο οποίος συγκεντρώνοντας υπερεξουσίες, χρησιμοποιεί μεθόδους του παρελθόντος εναντίον μειονοτήτων της χώρας. Πρόσφατα είναι τα κατορθώματα του με την απάνθρωπη συμπεριφορά των Ουγγρικών στρατιωτικών δυνάμεων εναντίον των προσφύγων που είχαν την ατυχία να βρεθούν έξω από τα ουγγρικά σύνορα προκαλώντας θύελλα αντιδράσεων σε όλους τους δημοκράτες Ευρωπαίους πολίτες.\nΔίπλα από τη Γέφυρα των Αλυσίδων είναι το αρχιτεκτονικό διαμάντι της πόλης, το γοτθικού ρυθμού Κοινοβούλιο. Εκεί το 1938 ψηφίστηκαν οι νόμοι για τους Εβραίους της χώρας, εκεί το 2012 ο αντιπρόεδρος του ναζιστικού κόμματος ζήτησε να καταγραφούν όλοι οι εβραϊκής καταγωγής πολίτες της χώρας για λόγους ασφαλείας.\nΤελικά η ιστορία διδάσκει;\nΗ ιστορία διδάσκει πως όσες φορές τα εργατικά-λαϊκά στρώματα παρασύρθηκαν από ιδέες στο όνομα ενός «κοινού εθνικού συμφέροντος» το πλήρωσαν ακριβά! Το παιχνίδι με τον εθνικισμό είναι παιχνίδι με τη φωτιά. Και η φωτιά δεν κάνει διαχωρισμούς. Πολλές φορές καίει και τους ίδιους που φρόντισαν να την ανάψουν.\nΈνας λαός που ξεχνά την ιστορία του, είναι καταδικασμένος να την ξαναζήσει…\nΕτικέτες: Βουδαπέστη, Ιστορία


11/12/2013 2:50 μμ.\nΠριν σχεδόν έναν χρόνο η Canonical είχε ανακοινώσει τη δημιουργία διανομών της Ubuntu για smartphones και tablets. Τώρα, ο CEO της εταιρείας ανέφερε πως υπέγραψαν την πρώτη συμφωνία με κατασκευαστή κινητών.\nΟ Mark Shuttleworth είπε σε συνέντευξή του στο CNET πως το πρώτο deal είναι γεγονός, και μέσα στο 2014 θα υπάρξει συσκευή με Ubuntu στην αγορά.\nΔεν αναφέρθηκε στην εταιρεία με την οποία έγινε η συμφωνία, είπε όμως πως οι συσκευές που θα τρέχουν το λειτουργικό τους δεν θα είναι low -end, αλλά στο άνω άκρο της αγοράς.\nO Shuttleworth πρόσθεσε επίσης πως η Canonical βρίσκεται σε διαπραγματεύσεις με εταιρείες κατασκευής τηλεφωνικών συσκευών για "οικιακή χρήση", οι οποίες πωλούν εξοπλισμό σε εταιρείες και επιχειρήσεις παγκοσμίως.


Δοκιμή αίματος κενή\nΤι κάνουν ορμονοβλάστες στο αίμα\nΠλήρες αίμα και βιοχημεία αίματος - εργαστήριο NEARMEDIC\nΠοιο είναι το όνομα του υπερηχογραφήματος κεφαλής\nΒήτα αποκλειστές. Μηχανισμός δράσης και ταξινόμηση. Ενδείξεις, αντενδείξεις και παρενέργειες.\nΑιτίες, τύποι, συμπτώματα και θεραπεία της καρδιακής αρρυθμίας\nΗ διάσειση του εγκεφάλου είναι μια ελαφρά, αναστρέψιμη παραβίαση των λειτουργιών του εγκεφάλου που προκαλείται από τραυματικά αποτελέσματα. Πιστεύεται ότι η βάση της εκδήλωσης της διάσεισης είναι η διάσπαση των συνδέσεων μεταξύ των νευρικών κυττάρων, κυρίως λειτουργικών.